title: Thomas Koch

text: Varsinaisella tulokaskaudellaan 2000–2001 Koch teki vain 17-vuotiaana 49 runkosarjaottelussa tehot 15+34=49 ja hän oli Klagenfurtin viidenneksi paras pistemies. Koch oli Itävallan liigan pistepörssin yhdeksästoista Kapfenberger SV:n Radek Ťoupalin kanssa. Hän voitti taas keväällä 2001 Itävallan-mestaruuden. Kaudella 2002–2003 Koch teki tehot 18+32=50 ja oli Klagenfurtin kolmanneksi paras pistemies. Kaudella 2003–2004 Kochin yhden kauden piste-ennätys kasvoi yhdellä pisteellä, kun hän teki 47 ottelussa tehot 22+29=51. Koch oli pistepörssivoittaja Anthony Iobin jälkeen Klagenfurtin toiseksi paras pistemies ja sijoittui liigan pistepörssissä neljänneksi. Koch voitti keväällä 2004 kolmannen Itävallan-mestaruutensa. Hän oli pudotuspelien syöttöpörssin voittaja viidellä syötöllään.


title: Thomas Koch

text: Koch siirtyi kaudeksi 2004–2005 ulkomaille ja Ruotsin Elitserienin Luleå HF:ään. Ensimmäinen kausi siellä toi 50 ottelussa tehot 9+8=17 ja toisella kaudellaan 2005–2006 hän teki 16 pistettä. Koch palasi kaudeksi 2006–2007 kotimaahansa ja siirtyi EC Salzburgin joukkueeseen. Hän teki 50 ottelussa tehot yhden kauden piste-ennätyksensä 30+46=76. Hän oli Salzburgin paras pistemies ja Erste Bank Eishockey Ligan pistepörssin viides Villacher SV:n Dany Bousquetin ja Vienna Capitalsin Oliver Setzingerin kanssa. Koch voitti liigan tehotilaston lukemalla +34 ja keväällä 2007 Itävallan-mestaruuden. Hän voitti Salzburgin sisäisen pistepörssin myös kaudella 2007–2008 tehoilla 10+33=43. Tuokin kausi päättyi Itävallan-mestaruuteen.


title: Thomas Koch

text: Kaudella 2008–2009 Koch oli tehoilla 20+38=58 EBEL:n runkosarjan pistepörssin neljäs kolmen muun pelaajan kanssa. Hän oli myös liigan tehokkain itävaltalainen, kun kaikki Kochin edellä pistepörssissä olleet pelaajat olivat kanadalaisia. Hänet valittiin kauden päätteeksi EBEL:n arvokkaimmaksi pelaajaksi ja palkittiin Ron Kennedy Trophylla. Kaudella 2009–2010 Koch nousi Salzburgin kapteeniksi ja hän oli tehoilla 19+43=62 liigan syöttöpörssin toinen EC Graz 99ersin Greg Dayn jälkeen. Pistepörssissä Koch oli viides Olimpija Ljubljanan Frank Banhamin kanssa. Hän voitti kauden päätteeksi jo uransa kuudennen Itävallan-mestaruutensa. Koch edusti Salzburgia kauden aikana myös Continental Cupissa, joka päättyi joukkueen voittoon. Myös kauden 2010–2011 päätteeksi hän juhli Itävallan-mestaruutta. Koch ratkaisi Salzburgille uransa kahdeksannen mestaruutensa EBEL:n seitsemännessä finaaliottelussa vieraissa kasvattajaseuraansa Klagenfurter AC:tä vastaan jatkoerässä ajassa 62.58. Hän oli myös Salzburgin paras pistemies European Trophyssa tehoilla 4+8=12.


title: Thomas Koch

text: Kaudeksi 2011–2012 Koch palasi kolmivuotisella sopimuksella kasvattajaseuransa Klagenfurter AC:n riveihin. Hän oli joukkueen toiseksi paras pistemies Kirk Fureyn kanssa tehoilla 7+23=30. Kaudella 2012–2013 Koch nousi Klagenfurtin kapteeniksi ja oli joukkueen paras syöttäjä ja kolmanneksi paras pistemies tehoilla 13+38=51. Koch voitti kauden päätteeksi jo uransa kahdeksannen Itävallan-mestaruuden. Kaudella 2013–2014 hän jakoi Klagenfurtin sisäisen pistepörssin voiton Colton Fretterin kanssa tehoilla 16+20=36 ja kaudella 2014–2015 Koch oli joukkueen kolmanneksi paras pistemies tehoilla 11+21=32.


title: Thomas Koch

text: Koch edusti Itävaltaa Sotšin olympiakisoissa 2014 sekä Torinon olympiakisojen 2006, Vancouverin olympiakisojen 2010 ja Sotšin olympiakisojen karsinnoissa. Hän oli Torinon karsinnoissa joukkueen paras maalintekijä kolmella osumallaan. Sotšin karsinnoissa Koch toimi Itävallaan kapteenina ja varsinaisessa olympiaturnauksessa hän toimi joukkueen varakapteenina. Koch teki A-maajoukkuedebyyttinsä 13. huhtikuuta 2002, kun Itävalta pelasi Rosenheimissa Saksaa vastaan.


title: Thomas Koch

text: Koch pelasi myös MM-kilpailuissa vuosina 2003, 2004, 2007, 2009, 2011 ja 2013. Vuoden 2007 turnauksessa hän jakoi Itävallan sisäisen pistepörssin voiton André Lakosin ja Oliver Setzingerin kanssa tehoilla 2+2=4. Vuoden 2009 turnauksessa Koch oli joukkueen paras pistemies ja maalintekijä tehoilla 4+3=7 ja hän voitti myös Itävallan sisäisen tehotilaston lukemalla +2. Koch valittiin joukkueensa top-3-pelaajaksi. Koch pelasi myös I-divisioonan MM-kilpailuissa vuosina 2006, (B-lohkon kultaa) 2008 (A-lohkon kultaa), 2010 (A-lohkon kultaa) sekä IA-divisioonan MM-kilpailuissa vuosina 2012 (hopeaa) ja 2014 (hopeaa). Vuoden 2006 turnauksessa hän voitti Itävallan sisäisen piste-, maali- ja syöttöpörssin tehoilla 5+5=10 ja valittiin turnauksen parhaaksi hyökkääjäksi. Vuoden 2010 turnauksessa Koch oli joukkueen paras maalintekijä viidellä osumallaan. Hän voitti koko vuoden 2014 turnauksen piste- ja syöttöpörssin kymmenellä syöttöpisteellään, valittiin Itävallan parhaaksi pelaajaksi sekä turnauksen tähdistökentälliseen.


title: Thomas Koch

text: Koch pelasi myös alle 20-vuotiaiden MM-turnauksessa peräti neljä kertaa; hän pelasi C-sarjan MM-kilpailuissa vuonna 2000 sekä I-divisioonan MM-kilpailuissa vuosina 2001, 2002 ja 2003. Vuoden 2002 turnauksessa Koch jakoi Itävallan sisäisen maalipörssin voiton Thomas Vanekin kanssa viidellä osumallaan ja voitti hopeaa. Vuoden 2003 turnaus päättyi B-lohkon kultaan. Hän pelasi myös alle 18-vuotiaiden B-sarjan MM-kilpailuissa vuonna 2000.


title: The Great American Bash (2006)

text: The Great American Bash (2006) oli kolmas vuosittainen The Great American Bash showpaini pay-per-view (PPV) tapahtuma, minkä tuotti World Wrestling Entertainment (WWE). Se järjestettiin 23. heinäkuuta, 2006 Conseco Fieldhousella Indianapoilisissa, Indianassa ja tapahtuma oli SmackDown! brändin PPV.


title: The Great American Bash (2006)

text: Tapahtumassa käytiin ensimmäinen Punjabi Prison ottelu, missä kohtasivat The Undertaker ja The Big Show.


title: The Great American Bash (2006)

text: "Pääfeudi", mikä johti The Great American Bashiin oli Rey Mysterion ja King Bookerin välillä, jotka taistelivat World Heavyweight -mestaruudesta. 7. heinäkuuta SmackDown!ssa, Bookerista tuli ykkös haastaja World Heavyweight -mestaruudesta, kun hän eliminoi viimeisenä Matt Hardyn ja William Regalin battle royalissa. Myöhemmin samana iltana, Booker ja hänen vaimo, Queen Sharmell hyökkäsivät Mysterion kimppuun kulissien takaisella tilalla. Seuraavan viikon SmackDown!ssa, Mysterio kohtasi William Regalin, joka oli Bookerin hovin jäsen. Booker, joka oli kommentoimassa ottelua, sekaantui otteluun ja yritti käydä Mysterion kimppuun. Mysterio kuitenkin pääsi niskan päälle ja voitti Regalin selätyksellä. Ottelun jälkeen. Mysterio iski Bookerille 619:n ja seated sentonin. 21. heinäkuuta SmackDown!ssa, Mysterio voitti Bookerin ei-titteli ottelussa iskettyään hänelle 619:n ja Chavo Guerreron sekaannuttua otteluun.


title: The Great American Bash (2006)

text: Toinen ensisijainen feudi, mikä johti tapahtumaan oli The Undertakerin ja The Great Khalin välillä. Edellisessä SmackDown! brändin pay-per-view tapahtumassa, Judgment Dayssä, Khali voitti Undertakerin. Kuukautta myöhemmin, 30. kesäkuuta SmackDown!ssa, Khali haastoi Undertakerin ensimmäiseen Punjabi Prison otteluun The Great American Bashissa. Viikoa myöhemmin, The Undertaker hyväksyi Khalin haasteen. Tapahtumassa, The Big Show paikkasi Khalin, koska hän ei kyennyt osallistumaan otteluun.


title: Harmagedon (elokuva)

text: Harmagedon on Jussi Parviaisen käsikirjoittama, vuonna 1986 ensi-iltansa saanut elokuva, jonka maailma ja henkilöt pohjautuvat Parviaisen näytelmätrilogiaan Jumalan rakastaja, Valtakunta ja Diletantti.


title: Harmagedon (elokuva)

text: Juppiajan Helsinkiin sijoittuvassa elokuvassa päähenkilö Juska Paarma (Jussi Parviainen) herää kuolleista ja aloittaa yhden miehen sodan ympäröivää maailmaa vastaan, aisaparinaan ystävänsä Hili-Bili Huotari (Aake Kalliala). Valkoisella haulikolla aseistettu Paarma kylvää ympärilleen tuhoa ja kohtaa matkallaan muun muassa entiset tyttöystävänsä ja heidän uudet miehensä.


title: Idän Ihmeet

text: Idän Ihmeet oli vuonna 2006 perustettu, gospelia soittava pop-folk yhtye. Kokoonpanon muodostivat Atte-Veikko Kemppainen (akustinen kitara & laulu), Ville Huuri (o.s. Kukkonen; viulu & laulu) sekä Janne Simojoki (perkussiot & laulu). Idän Ihmeille tyypillistä oli energiset keikat, vahva stemmalaulu, sekä jäsenten päissä olevat mongolialaiset hatut.


title: Idän Ihmeet

text: Idän Ihmeet syntyi kesällä 2006 rippileirillä Orivedellä, jossa Ville ja Janne olivat isosina. Leirin viimeisen iltaohjelman "talent-show'n" täytteeksi he päättivät soittaa Vanhanpiian pojat -nimisen huumorikansanmusiikkiyhtyeen kappaleita käyttäen rekvisiittana Huurin leirille tuomia mongolialaisia hattuja. Atte-Veikkoa pyydettiin mukaan, koska hän oli talkoolaisena leirikeskuksessa ja osasi soittaa kitaraa. Ensimmäisellä keikalla kitaraa soitti kuitenkin vielä Atte-Veikon sijaan rippileirin kesäteologi Janne Keränen. Toisella keikalla kuukautta myöhemmin Kemppainen soitti jo yhtyeen kokoonpanossa.


title: Idän Ihmeet

text: Ensimmäisinä vuosinaan 2006-2009 Idän Ihmeet keikkailivat epäsäännöllisesti ja soittivat keikoillaan lähinnä Vanhanpiian poikien kappaleita. Ensimmäisen oman kappaleensa, "Jeesus siunaa nämä lihapullat", bändi teki elokuussa 2007. Helmikuussa 2008 orkesteri äänitti Kuopion konservatoriolla kolme kappaletta sisältävän Matador-demon, joka julkaistiin yhtyeen MySpace-sivulla. Demo sisälsi kappaleet Jeesus siunaa nämä lihapullat, Irlantilainen ja Matador.


title: Idän Ihmeet

text: Syksyllä 2008 Idän Ihmeet nimitettiin yhdeksi Suomen Lähetysseuran virallisista musiikkiryhmistä. Vuosi 2009 oli yhtyeelle hiljaiseloa Jannen ja Atte-Veikon palvellessa varusmiessoittokunnassa. Hiljaiselon rikkoi ensimmäinen suuri keikka Ristirockissa, Tampere Areenalla syyskuussa 2009. Keikka osoittautui menestyksekkääksi ja käännekohdaksi orkesterin historiassa.


title: Idän Ihmeet

text: Marraskuussa 2009 Idän Ihmeet allekirjoitti sopimuksen Suomen Lähetysseuran kustannusliikkeen Rainmakerin kanssa. Saman vuoden joulukuussa yhtye äänitti ensimmäisen virallisen julkaisunsa kitaristi Sami Aspin kanssa Tampereen MG-studioilla. Kuuden kappaleen EP, Lähes Albumi, julkaistiin Helsingissä Agricolan kirkon kahvilassa Maaliskuussa 2010. Lähes Albumi sisältää kappaleet "Tasantasata", "Matador", "Jeesusta" "naurattaa", "Silmälasit", "Jeesus siunaa nämä lihapullat" ja "Tintinpojat". "Matador" ja "Jeesus siunaa nämä lihapullat" ovat uudelleen äänitettyjä versioita aiemmalla Matador-demolla julkastuista kappaleista.


title: Idän Ihmeet

text: Lähes Albumin julkaisun myötä yhtye lähti "Pitäkää kiinni hatuistanne 2010 -tour"' -kiertueelle, joka sisälsi noin 50 konserttia. Erityisen tunnetuiksi kappaleiksi nousivat "Jeesus Siunaa Nämä Lihapullat" sekä Lähetysseuran Tasaus-kampanjaa varten tehty "Tasantasata". Kiertueen aikana Idän Ihmeet voitti myös Gospelin SM-kisat 10. huhtikuuta 2010. Keväällä 2011 Idän Ihmeet tekivät myös "Minä soitan, harva diggaa" -nimisen lyhyen kevätkiertueen.


title: Idän Ihmeet

text: Samoihin aikoihin he äänittivät Helsingissä "Rakkauden Kuriiri" -nimistä debyyttialbumia, joka julkaistiin Ristirock-tapahtumassa syyskuussa 2011. Levyn taitteellisena tuottajana toimi Petteri Sariola ja äänityksestä ja miksasauksesta vastasi Matti Kemppainen.


title: Idän Ihmeet

text: Uuden levyn myötä yhtye aloitti "Soppaa kaikille -tour" -kiertueen, jonka aikana he soittivat ensimmäistä kertaa vain omia kappaleita sisältäviä keikkoja. He julkaisivat albumilta musiikkivideoiden kera singlet "Täyttäkää kirkot" ja "Rakkauden kuriiri". Näiden kappaleiden lisäksi yleisön suosikeiksi nousivat mm. kappaleet "Pallomerimies" ja "Ritarin päiväkirjat." Rakkauden Kuriiri-albumin myötä Idän Ihmeet keikkailivat vuosina 2011-2013 ahkerasti noin 140 keikan verran, ensin "Soppaa kaikille -tourilla" sen jälkeen "Kaikki veneeseen -"kiertueella.


title: Idän Ihmeet

text: Kesällä 2013 Idän ihmeet astuivat puolitoista vuotta kestäneen sävellys- ja esituotantoprosessin jälkeen studioon työstämään toista täyspitkää albumiaan. Tällä kertaa Idän Ihmeet tuottivat levyn pääosin itse, mutta tuoretta näkökulmaa saatiin myös Petteri Sariolalta ja levyn äänittäneeltä Matti Kemppaiselta. "Maailman värit" -levy julkaistiin 8. lokakuuta 2013 Helsingissä Kulttuuriareena Gloriassa järjestetyllä keikalla. Toinen julkaisukeikka soitettiin seuraavana päivänä Tampereen ylioppilastalolla.


title: Idän Ihmeet

text: Albumilta on julkaistu musiikkivideot kappaleista "Herätys Jumala!", "Yksisarviset", "Maailman värit" ja "Kuolemattomuuskoodi". Uuden levyn myötä Idän Ihmeet aloittivat "Yksisarvisia ja Islanninponeja" -kiertueen, joka päättyi Maata Näkyvissä-festareille 15. marraskuuta 2014. Turun keikan jälkeen yhtye ilmoitti jäävänsä määrittelemättömälle tauolle. Konsertti julkaistiin vuotta myöhemmin täyspitkänä keikkataltiointina nimellä "Final Show (for now)".


title: Idän Ihmeet

text: Heinäkuun 5. 2016 Idän Ihmeet julkaisi Facebook-sivuillaan videon, jossa ilmoitti lopettavansa kokonaan. Samalla yhtye kertoi soittavansa vielä yhden konsertin Facebook Live -lähetyksenä 1.8.2016. Noin 2,5 tuntia kestäneessä lähetyksessä yhtye soitti lähes kaikki kappaleensa, kertoi niiden tarinoita ja vastaili katsojien kysymyksiin. Noin viikkoa myöhemmin, sunnuntaina 7. elokuuta yhtye kuitenkin soitti vielä oikeasti viimeisen keikkansa Orivedellä, Suomen Lähetysseuran kurssikeskuksen nuortenleirillä, jossa oli aloittanut lähes päivälleen kymmenen vuotta aiemmin. Bändi kertoi Facebookissa, ettei julkaissut keikkaa, koska leiri ei ollut kaikelle yleisölle avoin.


title: Mikael Arnkil

text: Mikael Arnkil (s. 26. helmikuuta, Helsinki) on metalliyhtye Impaled Nazarenen basisti. Hän on toiminut myös yhtyeiden Nevergreen, Abhorrence ja Antidote rumpalina. Hän toimi 2000-luvun taitteessa myös "N.O.E. Panicissa" soittaen itse rumpuja, kitaraa, bassoa sekä toimi yhtyeen laulajana vuosina 1990–1991.


title: Mikael Arnkil

text: Hän on maininnut vaikuttajikseen mm. Cliff Burtonin, Ron Roycen, Lemmy Kilmisterin, Steve Harrisin, Iron Maidenin, Celtic Frostin, sekä alkoholin.


title: Mikael Arnkil

text: Arnkilin kalustoon kuuluu ESP Ltd TA-500 ja ESP Ltd B-2005 bassokitarat, Warwick X-Treme 10.1 vahvistin, Warwick WN Terminator speaker, Boss ODB-3 Bass Overdrive, Boss TU-2 Chromatic Tuner, sekä Carl Martin Boost Kick -pedaali.


title: R. J. Umberger

text: Richard Allen "R. J." Umberger, Jr. (s. 3. toukokuuta 1982 Pittsburgh, Pennsylvania, Yhdysvallat) on yhdysvaltalainen jääkiekkoilija, pelipaikaltaan laitahyökkääjä. Philadelphia Flyers osti hänen sopimuksensa ulos kesällä 2016 ja mies piti jääkiekosta vuoden tauon. Dallas stars teki Umbergerin kanssa try-out sopimuksen kesällä 2017.


title: R. J. Umberger

text: Umberger aloitti junioriuransa vuonna 1998 USHL:ssa, jossa hän pelasi Yhdysvaltojen juniorimaajoukkueissa. Hän siirtyi kahden pelatun kauden jälkeen yliopistosarja NCAA:n Ohio Staten joukkueeseen. Ensimmäisellä kaudellaan hänet valittiin sarjan tulokkaaksi ja tähdistöön. Vancouver Canucks varasi Umbergerin 16. pelaajana vuoden . Kaudella 2002–2003 hänet valittiin NCAA:n tähdistökentälliseen.


title: R. J. Umberger

text: Maaliskuussa 2004 Canucks kauppasi Umbergerin oikeudet yhdessä Martin Grenierin kanssa New York Rangersiin vaihdossa Martin Ručínskýyn. Tästä huolimatta Umberger teki ensimmäisen NHL-sopimuksensa kesällä 2004 vapaana pelaajana Philadelphia Flyersin kanssa. Sopimuserimielisyyksien takia Umbergerilta jäi koko kausi pelaamatta. NHL:n työsulkukauden 2004–2005 hän pelasi kokonaan AHL:ssä Philadelphia Phantomsissa, jossa hän voitti Calder Cupin.


title: R. J. Umberger

text: Kauden Umberger pelasi lähes kokonaan Flyersin NHL-joukkueessa ja teki tulokaskaudellaan 38 tehopistettä. Seuraava kausi Flyerissa sujui vaisummin, kun hän teki 28 pistettä. Kausi teki siihenastisen NHL-uransa piste-ennätyksen, tehot 13+37=50 74 ottelussa.


title: R. J. Umberger

text: Kesäkuussa 2008 Umberger ja Flyersin neljännen kierroksen varaus kaupattiin Columbus Blue Jacketsiin vaihtokaupassa Blue Jacketsin ensimmäisen ja kolmannen kierroksen varaukseen vuoden . Kaudella Umberger teki runkosarjassa 46 pistettä ja pudotupeleissä hän teki Blue Jacketsin historian ensimmäisen pudotuspelimaalin ottelusarjassa Detroit Red Wingsiä vastaan. Kaudella joukkueen varakapteeniksi nimetty Umberger teki NHL-uransa ennätystehot 23+32=55.


title: R. J. Umberger

text: Kesällä 2014 Umberger siirtyi takaisin Philadelphiaan vaihdossa Scott Hartnelliin ja viidennen kierroksen varausvuoroon. Philadelphia osti Umbergerin sopimuksen ulos kauden jälkeen. Hän ei pelannut kaudella 2016–2017, mutta yrittää paluuta NHL:ään kaudelle 2017–2018.


title: R. J. Umberger

text: Umberger edusti Yhdysvaltoja alle 18-vuotiaiden MM-kilpailuissa vuonna 2000. Hän pelasi nuorten MM-kilpailuissa vuosina 2001 ja 2002. Umberger pelasi A-maajoukkueessa vuoden 2006 MM-kilpailuissa, jossa hän pelasi yhden ottelun.


title: International Hydrographic Organization

text: International Hydrographic Organization (IHO) () on kansainvälinen merikartoitusjärjestö, jonka tavoitteena on saada jäsenvaltiot sitoutumaan merenkulun turvallisuuden ja merellisen ympäristön suojelun edistämiseen.


title: International Hydrographic Organization

text: Järjestö aloitti toimintansa vuonna 1921, pian Lontoossa vuonna 1919 järjestetyn kansainvälisen konferenssin jälkeen. Sen tavoitteena oli saada valtiot omaksumaan samanlaiset metodit merikarttojen ja muiden julkaisuiden valmistamisessa, jotta yhteistyö ja informaation vaihto maiden välillä helpottuisi. Se on edelleen järjestön tärkein päämäärä. Järjestön alkuperäinen nimi oli International Hydrographic Bureau.


title: Settsu

text: Settsu oli keisarillisen Japanin laivaston vuonna 1911 vesillelaskettu Kawachi-luokan taistelulaiva, joka nimettiin nykyisen Osakan prefektuurin alueella sijaitsevan Settsun provinssin mukaan.


title: Settsu

text: Alus tilattiin osana vuoden 1907 hankintoja Kuren laivastontelakalta, missä koli laskettiin 18. tammikuuta 1909. Alus laskettiin vesille 30. maaliskuuta 1911 ja otettiin palvelukseen 1. heinäkuuta 1912.


title: Settsu

text: Alus osallistui ensimmäisessä maailmansodassa merireittien partioinnin lisäksi Tsingtaon piiritykseen. Vuonna 1922 sen aseet ja panssarointi poistettiin Kuressa Washingtonin laivastosopimuksen perusteella. Alus poistettiin alusluettelosta 1. lokakuuta 1923, mutta jo seuraavana vuonna se panssaroitiin kevyesti tukialuslentäjien maalilaivaksi. Aluksen keskimmäinen savuhormi ja panssarivyö poistettiin, ja aluksen nopeus oli laskenut 16 solmuun.


title: Settsu

text: Alus muutettiin vuosina 1937–1938 radio-ohjattavaksi, jolloin sen ohjaajana toimi hävittäjä "Yūkaze", ja sen panssarisuojaa vahvistettiin kestämään kahdeksan tuuman kranaatin osuma tai 12 000 jalasta pudotetun 10 kilogramman lentopommin osuma. Samalla alukselta poistettiin yksi kattila. Vuonna 1940 alukselle asennettiin uudet kattilat ja koneet, ja keskimmäinen savuhormi palautettiin, mutta etummainen hormi jäi toimettomaksi. Alus jatkoi palvelustaan tukialuslentäjien koulutuksessa, kunnes Yhdysvaltain laivaston Task Force 38:n lentokoneet upottivat sen 24. heinäkuuta 1945 matalaan veteen. Aluksen hylky nostettiin, ja se romutettiin Harimassa sodan jälkeen.


title: Ed Heinemann

text: Edward Henry Heinemann (14. maaliskuuta 1908 – 26. marraskuuta 1991) oli yhdysvaltalaisen McDonnell Douglasin lentokonetehtaan sotilaslentokoneiden pääsuunnittelija 1930-luvulta 1970-luvun alkuun.


title: Ed Heinemann

text: Heinemann syntyi Saginaw'ssa, Michiganissa. Perhe muutti Kaliforniaan pojan ollessa nuori. Heinemannilla ei ollut juuri teknisen piirtäjän koulutusta enempää ja kouliintui lentokoneiden suunnittelijaksi työssään. Hän aloitti piirtäjänä Douglas Aircraft-yhtiössä vuonna 1926, mutta joutui työttömäksi yhtiön talousvaikeuksien vuoksi vuonna 1927. Hän teki lyhyitä jaksoja eri yhtiöissä: International Aircraft, Moreland Aircraft ja Northrop Corporation. Sitten Heinemann palautui Douglasille, kun tämä osti Northropin. Heinemann nousi Douglasin pääinsinööriksi vuonna 1936. Hän jatkoi yhtiössä vuoteen 1960, jolloin siirtyi Guidance Technology-yhtiöön ja sieltä vuonna 1962 General Dynamicsille yhtiön tekniseksi johtajaksi, "Corporate Vice President of Engineering". Hän valvoi tässä roolissa F-16-hävittäjän kehittelyä. Hän siirtyi eläkkeelle vuonna 1973.


title: Ed Heinemann

text: Hän suunnitteli Douglasilla yli 20 sotilaslentokonetta pääasiassa Yhdysvaltain laivastolle (US Navy, USN):Heinemannin ensimmäinen kone oli Moreland M-1 Trainer vuonna 1929.


title: Dragon

text: Dragon tarkoittaa muun muassa seuraavia:


title: Dreadnought

text: Dreadnought tarkoittaa muun muassa seuraavia


title: Jamie McBain

text: Jamie McBain (s. 25. helmikuuta 1988 Edina, Minnesota, Yhdysvallat) on yhdysvaltalainen jääkiekkoilija, pelipaikaltaan puolustaja. Hän edustaa NHL-seura Arizona Coyotesia.


title: Jamie McBain

text: Carolina Hurricanes varasi McBainin NHL:ään toisella kierroksella, minkä jälkeen hän pelasi kolmella kaudella yliopistojääkiekkoa Wisconsinin yliopiston joukkueessa. Viimeisellä kaudellaan Wisconsinissa hänet palkittiin Western Collegiate Hockey Associationin (WCHA) vuoden pelaajana.


title: Jamie McBain

text: Keväällä 2009 McBain pääsi pelaamaan ensimmäiset ottelunsa AHL:n Albany River Ratsissa, Hurricanesin silloisessa farmijoukkueessa, ja keväällä 2010 ensimmäiset ottelunsa NHL:ssä. Ensimmäisen NHL-maalin hän teki maaliskuussa 2010 jatkoajan viimeisellä sekunnilla Marc-André Fleuryn selän taakse ottelussa Pittsburgh Penguinsia vastaan.


title: Jamie McBain

text: McBainin ensimmäinen täysi kausi NHL:ssä oli 2010–2011, jolloin hän pelasi 76 ottelua ja teki tehot 7+23=30. Hän oli tuolla kaudella sivussa kuudesta ottelusta olkapäävamman vuoksi.


title: Jamie McBain

text: Toukokuussa 2012 McBain teki Hurricanesin kanssa kaksivuotisen jatkosopimuksen. Kesäkuussa 2013 hän siirtyi kuitenkin Buffalo Sabresiin osana pelaajakauppaa, jossa Sabres sai hänen lisäkseen toisen kierroksen varausvuoron ja jossa Hurricanesiin siirtyi puolustaja Andrej Sekera.


title: Jamie McBain

text: NHL:n työsulun aikana loppuvuonna 2012 McBain pelasi seitsemän ottelua Lahden Pelicansissa SM-liigassa.


title: Jamie McBain

text: McBain aloitti 2014-2015 kauden AHL:ssä Manchester Monarchsin joukkueesa. Kuuden AHL pelin jälkeen hän solmi vuoden kestävän kaksisuuntaisen sopimuksen Los Angeles Kingsin kanssa.


title: Jamie McBain

text: Vapaana-agenttina heinäkuussa 2016 McBain solmi vuoden sopimuksen Arizona Coyotesin kanssa.


title: Jamie McBain

text: McBain edusti Yhdysvaltoja kaksissa nuorten maailmanmestaruuskilpailuissa, vuosina 2007 ja 2008. Vuonna 2007 hän oli voittamassa nuorten MM-pronssia. Alle 18-vuotiaiden maailmanmestaruuskilpailuissa hän pelasi vuonna 2006, ja oli tuolloin voittamassa kultaa. Hänet myös nimettiin tuon turnauksen tähdistökentälliseen ja parhaaksi puolustajaksi. Vuonna 2013 McBain pelasi ensimmäisen kerran aikuisten maailmanmestaruuskilpailuissa ja oli voittamassa MM-pronssia.


title: Jamie McBain

text: McBain ja Elizabeth Milner menivät naimisiin heinäkuussa 2014. Heillä on yksi lapsi.


title: Luettelo televisiosarjan Ritari Ässä (vuoden 2008 televisiosarja) jaksoista

text: Luettelo Ritari Ässä -jaksoista. Jaksot ovat tuotantokausikohtaisessa luettelossa Yhdysvaltain alkuperäisessä esitysjärjestyksessä.


Telinevoimistelun Euroopan-mestaruuskilpailut on vuosittain järjestettävä kilpailu, jossa ratkotaan telinevoimistelun miesten sekä naisten yksittäisten telineiden, moniotteluiden ja joukkuekilpailujen Euroopan-mestaruudet. Nykyisin joukkuekilpailun mestaruudesta kilpaillaan joka toinen vuosi.


title: Telinevoimistelun Euroopan-mestaruuskilpailut

text: Ensimmäiset telinevoimistelun EM-kilpailut järjestettiin vuonna 1955. Naiset kilpailivat ensimmäisen kerran EM-tasolla vuonna 1957.


title: Robert Lewis

text: Robert ”Bob” Alvin Lewis ( 18. lokakuuta 1917 − 18. kesäkuuta 1983) oli yhdysvaltalainen ilmavoimien kapteeni, joka osallistui Boeing B-29:n eli ”Superfortressin” koelento-ohjelmaan. Hän osallistui myös Operaatio Centerboard I:een eversti Paul Tibbetsin apupilottina. Hiroshiman atomipommituslennolla Lewis piti lentolokia eli lentopäiväkirjaa. Kuuluisaksi tulikin Lewisin huudahdus "Little Boyn" räjähdettyä Hiroshiman yllä: "”Luojan tähden, mitä me olemme tehneet?”" Lentolokiin eli päiväkirjaan päätyi merkintä: " "-Voi Luojani!"" (engl." "Oh, my God!" ")


title: Robert Lewis

text: Teoksessa "Enola Gay – Pommikone Hiroshiman yllä" kuvataan joitakin Lewisin tekemiä tempauksia. Lewis kuvataan suulaana ja herkkänä ärtymään. Lentäjän taidoiltaan ja ilmailuun liittyneessä rohkeudestaan, sekä itseluottamuksestaan miestä kuvaillaan jokseenkin ”pistämättömänä”; jopa uskaliaisuuteen asti rohkeana ja aloitekykyisenä lentokoneen päällikkönä. Lewisin avuiksi mainittiin välittömyys sekä vilpitön, lämpimän isällinen asennoituminen omaan lentomiehistöönsä. Lewis olikin suuresti arvostettu esimies alaistensa keskuudessa. Raskaan pettymyksen sekä hänelle että toiselle hyvin kilpailuhenkiselle lentomiehistön päällikölle, Claude R. Eatherlylle, tuottikin se, etteivät he päässeet pudottamaan ensimmäistä atomipommia. Molempien koneet sekä miehistöt, tosin näyttelivät keskeistä roolia tässä erikoisoperaatiossa.


title: Robert Lewis

text: Robert A. Lewisin niinkutsuttuun vakiomiehistöön, nimeltään "Crew B-9" olivat kuuluneet seuraavat sotilashenkilöt: apuohjaajana Richard McNamara, suunnistajana Harold Rider, sekä pommittajana Stewart Williams. Mainitut henkilöt olivat juuri vasta valmistunutta konetta noutamassa. Koska koneen tiedettiin päätyvän "erikoiskäyttöön" - niin valmistus viivästyi. Miehistö joutui tuona aikana turhautuneena odottamaan Omahassa. Hiroshiman tehtävää suorittamaan lähdettäessä, oli kapteeni Lewis selittänyt asian näin: että he "joutuvat tekemään sijaa arvoasteikossa ylemmille". Thomas W. Ferebee oli majurin arvoinen tuolloin, ja "Dutch" eli "Hollantilainen" Van Kirk taasen kapteenin arvossa.


title: Robert Lewis

text: Lewisille oli kova pettymys, ettei hän päässyt johtamaan ensimmäistä atomipommin pudotusta. Pommin konstruktiota tai sen suurta tuhovoimaa Lewis ei vielä tuolloin tiennyt. Hiroshiman atomilentohyökkäys oli nimeltään ”Erikoispommituslentohyökkäys nro 13”. Nagasakiin tehdyn pommitushyökkäyksen toteutti lentomiehistö "Crew C-15", joka oli alistettu majuri Charles Sweeneylle. Hänen komentamansa ryhmä oli osoitettu olevan kaikkein pätevimpiä pommitusharjoituksissa. Sweeneyn ja Lewisin välit eivät olleet kovin läheiset eivätkä lämpimät. Sweeney totesikin, ettei kyennyt tekemään vaikutusta Lewisiin – päinvastoin kuin useimpiin muihin, joiden kanssa tämä työskenteli.


title: Robert Lewis

text: Lewisia kuvailtiin käyttäytyvän ”cowboyn tavoin”, jonka arvion oli esittänyt koneen pyrstöampuja, kersantti George R. "Bob" Caron. Hänen väitettiin suhtautuvan koneeseensa ja miehistöönsä omistushaluisesti. Joka tapauksessa hän näytti pitävän niistä hyvää huolta, eikä hänen koneensa kärsinyt juurikaan teknisistä vioista. 509. erikoisyksikön pommittajan, majuri Thomas W. Ferebeen sekä suunnistajan, kapteeni Theodore ”Dutch” Van Kirkin kanssa Lewis kärsi myös asennoitumisvaikeuksia, kuten myös yksikön tutkaupseerin, luutnantti Jacob ”Jake” Beserin. Lewis ei tullut näiden kanssa kovin hyvin toimeen. Robert A. Lewis oli omalla toiminnallaan syyllistynyt useisiin vakaviin rikkeisiin, joidenka johdosta Paul Tibbets oli erittäin likellä lähettää hänet sotaoikeuteen. Hän ei sitä lopuksi kuitenkaan toteuttanut.


title: Robert Lewis

text: "Projekti Albertan" ollessa vielä koulutusvaiheessaan Lewis erosi ensimmäisestä vaimostaan. Hänen toinen avioliittonsa Mary Eileenin kanssa sen sijaan osoittautui ilmeisen onnelliseksi. Myöhemmällä iällään Lewis harrasti kuvanveistoa. Hän luultavasti kävi sodan jälkeen Japanissa, kuten myös Tibbets sekä Ferebee. Lewis kuoli vuonna 1983.


title: Robert Lewis

text: Lewis toimi myöhemmin makeistehtaan henkilöstöpäällikkönä. Tibbetsin isä oli taasen toiminut makeistukkurina. Lewisia haastateltiin vuonna 1951 amerikkalaisessa televisio-ohjelmassa, jossa tämä tapasi erään "hibakushan". Tämä oli tuolloin ministerin asemassa.


title: Twin Gate

text: Twin Gate on Exist Tracen ensimmäinen albumi ja se sisältää 10 kappaletta.


title: Auhojärvi

text: Auhojärvi on järvi Puolangan Auhon kylässä, kuntakeskuksesta viitisentoista kilometriä luoteeseen.


title: Auhojärvi

text: Järven pinnankorkeus on 136,5 metriä, syvimmillään se on lähes 17 metrin syvyinen. Aikanaan syvin kohta naruluotauksella on ollut 32 metriä, mutta ilmeisesti virtaus on täyttänyt mudalla kyseisen montun. Vetensä järvi saa Palosenjokea myöten Palonen-nimisestä järvestä Auholta koilliseen. Järvi on kapeahko mutta pitkä, koillinen-lounassuunnassa viitisen kilometriä pitkä ja leveimmillään noin kilometrin levyinen. Se laskee Pirttijärven kautta Pirttijokea pitkin Jorvasjärveen ja sieltä Tilanjokea Kiiminkijokeen eli se kuuluu Kiiminkijoen vesistöalueeseen. Järven rannat ovat asuttuja ja sitä kiertelevät tiet kaikkialta paitsi aivan koillisnurkasta eli Palosenjoen laskukohdasta, jossa sijaitsevat kapea Pitkäniemi sekä sen juuressa Hamppukaarre ja Hamppuniemi. Keskikohdan kapeikon jälkeen pohjoisrannalla ovat Torakaarre ja koukkumainen Toraniemi. Etelärannalla on Hietalanniemi, jota vastapäätä sijaitsee järven syvin kohta. Pirttijärven kaakkoiskulmaan Auhojärven yhdistää lyhyt ja kapea salmi. Järven länsipäässä on pieni nimetön saari.


title: Western Collegiate Hockey Association

text: Western Collegiate Hockey Association (WCHA) on yhdysvaltalainen yliopistotason jääkiekkosarja, joka toimii NCAA:n alaisuudessa. Sarja perustettiin vuonna 1951. Miesten sarjassa pelaa kymmenen ja naisten sarjassa kahdeksan joukkuetta.


title: Ikaros (avaruusluotain)

text: Ikaros (Interplanetary Kite-craft Accelerated by Radiation Of the Sun) on Japanin avaruusjärjestön kokeellinen avaruusluotain. Luotain laukaistiin 21. toukokuuta 2010 H-IIA-kantoraketilla yhdessä "Akatsuki"-planeettaluotaimen (entiset nimet "Planet-C" ja "Venus Climate Orbiter") ja neljän muun pienoisluotaimen kanssa. IKAROS esitteli ensimmäisenä avaruusaluksena aurinkopurje-teknologiaa planeettainvälisessä avaruudessa


title: Ikaros (avaruusluotain)

text: Avaruusluotaimelta vie kuusi kuukautta matkata Venukseen, minkä jälkeen se aloittaa kolme vuotta kestävän matkan Auringon kääntöpuolelle.


title: Ikaros (avaruusluotain)

text:
IKAROS-avaruusluotain on maailman ensimmäinen avaruusluotain, joka käyttää aurinkopurjetta ensisijaisena työntövoiman lähteenä. Se esittelee neljää avainteknologiaa (suluissa olevat kommentit viittaavat oikealla olevaan kaavioon):
Aurinkopurje avautui kokonaan 10. kesäkuuta 2010.


title: Ikaros (avaruusluotain)

text: Luotain mittaa myös planeettainvälisen avaruuden ympäristöolosuhteita, kuten gammapurkauksia, aurinkotuulta ja avaruuspölyä.


title: Ikaros (avaruusluotain)

text: Aurinkopurje on neliön muotoinen. Purje avattiin käyttämällä keskipakoisliikettä (pyöriminen) ja purjeen kulmissa olevia 0,5 kg:n kärkipainoja (numero 1 - oikealla). Purje on lävistäjän suunnassa 20 metriä (sivu n. 14 metriä) ja koostuu 7,5 mikrometriä paksusta polyimidi-kalvosta (numero 3 oikealla). PowerFilm, Inc:n valmistamat ohutkalvo-aurinkokennot on sijoitettu osaksi purjetta (numero 4). Kahdeksan lohkoa LCD-paneeleja on sijoitettu purjeeseen, ja niitä käytetään purjeen suunnan säätöön paneelien heijastuskykyä muuttamalla (numero 2). Purjeen kääntöpuolella on myös kahdeksan avaruuspölyn kerääjää osana tieteellistä hyötykuormaa.


title: Ikaros (avaruusluotain)

text: IKAROS laukaistiin onnistuneesti yhdessä Venus-luotain "Akatsukin" kanssa H-IIA-kantoraketilla Tanegashiman avaruuskeskuksesta 21. toukokuuta 2010.


title: Ikaros (avaruusluotain)

text: IKAROS pyöri keskipisteensä ympäri 20-25 kierrosta minuutissa ja sai aurinkopurjeen levittämisen päätökseen 11. kesäkuuta 2010. Aluksen kaksi irroitettavaa pienoiskameraa kuvasi aukaistua aurinkopurjetta 14. heinäkuuta 2010.


title: Ikaros (avaruusluotain)

text: 9. heinäkuuta JAXA vahvisti IKAROKSEN olevan kiihtyvässä liikkeessä aurinkopurjeen kuljettamana.


title: Ikaros (avaruusluotain)

text: Mikäli IKAROS osoittautuu menestykselliseksi, niin sitä tulee seuraamaan 50-metrinen ionimoottoria käyttävä Jupiteriin ja sen troijalaisasteroideille matkaava aurinkopurje tämän vuosikymmenen lopulla.


title: SNAFU

text: SNAFU on Yhdysvaltain armeijan toisen maailmansodan aikaisesta sotilasslangista englannin yleiskieleen kulkeutunut lyhenne, joka tulee sanoista ”Situation normal: all fucked up”. Time-julkaisu käytti termiä 1940-luvun alussa eräässä artikkelissaan. 1970-luvulta eteenpäin termi on yleistynyt muissakin maissa.


title: SNAFU

text: Rock-yhtye East of Eden julkaisi SNAFU-nimisen albumin vuonna 1970.


title: Taru kolmesta miekasta

text: Taru kolmesta miekasta () on yhdysvaltalaisen Tad Williamsin kirjoittama fantasiakirjasarja, joka ilmestyi alun perin trilogiana vuosina 1988–1993. Kariston kustantama suomennos on kuitenkin jaettu 12 osaan. Englanniksikin sarjan nidottu laitos julkaistiin neljässä osassa niin, että trilogian viimeinen osa jaettiin kahdeksi niteeksi. Kirjasarjan on suomentanut Auli Hurme-Keränen.


title: Taru kolmesta miekasta

text: "Taru kolmesta miekasta" on modernimpaa ja määnläheisempää fantasiaa kuin monet sen edeltäjät, kuten J. R. R. Tolkienin "Sormusten herra". Williamsin kirjasarja innoitti esimerkiksi George R. R. Martinia aloittamaan oman fantasiaeepoksensa "Tulen ja jään laulun" kirjoittamisen.Huhtikuussa 2014 Williamsin ilmoitettiin jatkavan "Tarun kolmesta miekasta" tarinaa uudella trilogialla "The Last King of Osten Ard". Se sijoittuu 30 vuotta ensimmäisen trilogian päätöksen jälkeiseen aikaan ja sisältää osittain samoja ja osin uusia päähenkilöitä. Sarjan kirjojen nimiksi ilmoitettiin "The Witchwood Crown", "Empire of Grass" ja "The Navigator’s Children". Uuden trilogian edellä julkaistiin tammikuussa 2017 lyhyempi kirja "The Heart of What Was Lost", joka ei kuulu kumpaankaan trilogiaan ja jonka tarina sijoittuu niiden väliin. "The Witchwood Crown" julkaistaan kesäkuussa 2017.


title: Spinning Around

text: Spinning Around on dancepopkappale Kylie Minoguen albumilta "Light Years" (2000). Se julkaistiin 19. kesäkuuta 2000, ja sen kirjoittivat Ira Shickman, Osborne Bingham, Kara DioGuardi ja Paula Abdul. Kappale oli maailmanlaajuinen menestys.


title: Spinning Around

text: Videossa Minogue tanssii yökerhossa päällään erittäin lyhyet sortsit. Siitä on tullut yksi Minoguen tunnetuimmista videoista.


title: Estadio Carlos Belmonte

text: Estadio Carlos Belmonte on jalkapallostadion Albaceten kaupungissa Espanjassa. Se sijaitsee Kastilia- La Manchan yliopiston ja tieteis- ja teknologiakeskuksen lähettyvillä. Stadion on avattu 9. syyskuuta 1960, ja sen yleisökapasiteetti on 17 500. Stadion toimii Albacete Balompién kotikenttänä.


title: Estadio de Balaídos

text: Estadio Municipal de Balaídos, yleensä vain Balaídos on jalkapallostadion Vigon kaupungissa Espanjassa. Stadionin yleisökapasiteetti on 31 800, ja se toimii paikallisen jalkapalloseura Celta Vigon kotistadionina.


title: Estadio de Balaídos

text: Stadion avattiin 30. joulukuuta 1928 Celtan ja Real Uniónin välisellä ottelulla. Stadionia on vuosien saatossa laajennettu vuosina 1967 ja 1982 sekä se on remontoitu kerran vuonna 2004. Sillä tehty yleisöennätys 45 000 on 16. toukokuuta 1982 pelatulta Celtan ja Getafen väliseltä ottelulta.


title: Estadio de Balaídos

text: Stadion koostuu neljästä eri katsomonosasta, joiden nimet ovat "Gol", "Marcador", "Río" ja "Tribuna". Osista "Río" on stadionin pääkatsomo ja "Gol" ja "Marcador" päätykatsomoita.


title: Alamäkeen

text: Alamäkeen ("Downhill", myös: "When Boys Leave Home") on Alfred Hitchcockin ohjaama brittiläinen draamaelokuva vuodelta 1927. Se perustuu Ivor Novellon ja Constance Collierin näytelmään, ja Novello myös näytteli sen pääosaa.


title: Alamäkeen

text: Elokuvaa oli esitetty Suomessa aikojen kuluessa vain Elokuva-arkistossa ennen kuin se maaliskuussa 2013 esitettiin televisiossa Yle Teema -kanavalla. Se on jäänyt muutenkin paitsioon, sillä elokuvahistoriassa tätä vailla jännitysaineksia olevaa elokuvaa ei juuri muisteta Hitchcockin muiden samanaikaisten elokuvien rinnalla. Elokuva on restauroitu vuonna 2012.


title: Alamäkeen

text: Elokuva on tunnelataukseltaan hyvin voimakas, tarinan mittaan aina vahvistuva.


title: Alamäkeen

text: Opiskelijapoika Roddy on sisäoppilaitoksessa. Hänellä on siellä suhde tarjoilijan kanssa, joka syyttää häntä raskaudestaan, vaikka todellinen isä on opiskelijakaveri Tim. Roddy erotetaan, ja kotona odottaa isä, joka raivostuu ja hylkää pojan, ja poika lähtee Pariisiin. Lopulta Roddy palaa kotiin katuvaisten vanhempiensa luo, jotka ovat saaneet tietää poikansa olevan syytön.


title: Alamäkeen

text: Alfred Hitchcockilla ei ole elokuvassa cameoroolia.


title: Alamäkeen

text: "Alamäkeen" perustuu David L’Estrangen kirjoittamaan näytelmään "Down Hill". L’Estrange oli Ivor Novellon ja Constance Collierin salanimi, jolla he olivat myös kirjoittaneet näytelmän "The Rat", josta tuotantoyhtiö Gainsborough oli tuottanut elokuvan pari vuotta aikaisemmin.


title: Alamäkeen

text: Elokuvan kuvaukset eivät sujuneet ongelmitta. Hitchcockilla ja leikkaaja Ivor Montagulla, jolla oli ollut merkittävä osuus "Vuokralaisen" onnistumiseen, oli suuria erimielisyyksiä siitä, mitä kaikkea elokuvassa voisi näyttää. Montagu vastusti ennen kaikkea kohtauksia, jotka vaikuttivat mahdottomilta tai johdattivat katsojaa harhaan. Eniten Montagu vastusti taksikohtausta, joka oli kuvattu suoraan ylhäältä päin. Montagun mielestä kuvakulma oli luonnoton ”jopa kärpäselle katossa”. Kiista johtikin siihen, että Montagu lopetti työt elokuvan parissa ennen sen valmistumista.


title: Dunedin

text: Dunedin tarkoittaa muun muassa seuraavia:


title: Jataka

text: Jataka on paalinkielinen, 547 kertomusta sisältävä tekstikokoelma, jossa on legendoja Buddhan olomuodoista ennen hänen Buddhaksi tuloaan. Intialainen Jataka on koottu 400-luvulla ja se on monien eläintarinoiden vanhin tunnettu lähde. Kokoelma sisältää proosaa ja runoja toistensa lomassa. Monet tarinat ovat myös osa-aineksena vanhoissa burmalaisissa näytelmissä. Näytelmiä loivat erityisesti merkittävät burmalaiset dramaatikot U Kyin Un (1819–1853) ja U Pon Nyan (1807–1866). Kertomukset julkaisi 1877–1897 tanskalainen indologi Viggo Fausbøll nimellä "The Jatakas" kuutena niteenä. Englanninkielisen käännöksen teki Cowell 1895–1913 ja saksankielisen Dutoit 1908–1920. Suomeksi on julkaistu valikoima kertomuksia Virpi Hämeen-Anttilan kääntämänä nimellä "Kun Buddha syntyi hanhen hahmoon" (Basam Books 1998) ja Päivi Lankisen ruotsista suomentama mukaelma vanhasta Jataka-kertomuksesta "Villisti pakoon" (kirjoittanut Veronica Leo, Tammi 1996).


title: FC Hämeenlinnan kausi 2011

text: Kausi 2011 oli FC Hämeenlinnan 20. toimintavuosi. Seura lähti kauteen uuden päävalmentajan alaisuudessa, kun edellisen kauden loppuun työnsä lopettaneen Teuvo Palkin korvasi edellisten kausien apuvalmentaja Jussi Lempinen. Hänellä apuvalmentajana toimi Janne Hyökyvaara. Myös puheenjohtaja vaihtui, kun Jukka Nirkko väistyi vara-pj:ksi ja Arto Viljanen palasi seuran johtoon.


title: FC Hämeenlinnan kausi 2011

text: Suomen Cup kesti FC Hämeenlinnan osalta kuudennelle kierrokselle saakka. Turussa valkoiset kaatoivat Turun Toverit ja Lahdessa FC Kuusysin, mutta lopulta PK-35 Vantaan reservijoukkue PK-35/VJS oli liian vahva. Kaudella 2011 cupin kaikki ottelut pelattiin vieraskentällä.


FC Hämeenlinnan kausi 2011


title: FC Hämeenlinnan kausi 2011

text:
6.kierros
Miesten Ykkösen kausi 2011 alkoi 7. toukokuuta, jolloin FC Hämeenlinna vieraili Helsingissä FC Viikinkien vieraana. 22 kierroksen mittainen kausi saatiin pakettiin 15. lokakuuta kotiottelussa FC Espoota vastaan.


title: FC Hämeenlinnan kausi 2011

text: Huomiot:


title: Sinbad – seitsemän meren sankari

text: Sinbad – seitsemän meren sankari on vuonna 2003 valmistunut Dreamworksin tuottama animaatioelokuva.


title: Sinbad – seitsemän meren sankari

text: Elokuvan alussa Sinbad (Brad Pitt) yrittää varastaa maagisen “Rauhan kirjan”, jota kuninkaallinen laiva on parhaillaan viemässä Syrakusaan. Kirjaa suojelee Proteus (Joseph Fiennes), joka on Sinbadin entinen lapsuudenystävä. Sinbad ei kuitenkaan onnistu ryöstöaikeissaan, sillä laivan kimppuun hyökkää Valaskala. Valaskala vetää Sinbadin veden alle, mutta Eris (Michelle Pfeiffer) pelastaa hänet. Eris tarjoaa Sinbadille sopimusta: jos tämä varastaa Rauhan kirjan hänelle, hän antaa tälle palkkioksi mitä tämä ikinä vain haluaakin.


title: Sinbad – seitsemän meren sankari

text: Sinbad ja hänen miehistönsä purjehtivat Syrakusaan varastaakseen kirjan, mutta lopulta he kuitenkin luopuvat ajatuksesta ja lähtevät kaupungista tyhjin käsin. Eris on osannut odottaa sitä, joten hän menee varastamaan kirjan itse ja lavastaa sitten varkauteen Sinbadin. Sinbad tuomitaan kuolemaan. Proteus tarjoutuu ottamaan Sinbadin paikan, jotta Sinbad ehtisi hakea Rauhan kirjan takaisin Syrakusaan. Proteuksen kihlattu, Marina (Catherine Zeta-Jones), lähtee varmistamaan, ettei Sinbad yritä pettää lupaustaan ja karata omille teilleen. Estääkseen Sinbadia ja kumppaneita pääsemästä kirjan luokse Eris lähettää heidän kimppuunsa seireenejä. Seireenit lumoavat kaikki laivan miehet, mutta Marina ei ole niistä moksiskaan, vaan ohjaa laivan turvaan. Myöhemmin Eris lähettää laivan kimppuun Rok-linnun, joka sieppaa Marinan. Sinbad lähtee kuitenkin Marinan perään ja surmaa jättiläislinnun siinä samalla.


title: Sinbad – seitsemän meren sankari

text: Monien muiden kommellusten jälkeen Marina ja Sinbad pääsevät viimein Erisin valtakuntaan. Eris paljastaa heille, että hänen suunnitelmansa oli tosiasiassa kelpotella Proteus teloituspölkylle Sinbadin tilalle, jotta Syrakusa jäisi sitten ilman kruununperillistä. Eris suostuu antamaan Rauhan kirjan Sinbadille, mikäli tämä kertoo rehellisesti, olisiko tämä palannut takaisin Syrakusaan ja ottanut syyt niskoilleen, jos tämä ei olisi saanut kirjaa. Kun Sinbad vastaa myöntävästi, Eris nimittää häntä valehtelijaksi ja palauttaa hänet ja Marinan sitten takaisin kuolevaisten maailmaan.


title: Sinbad – seitsemän meren sankari

text: Sillä välin Syrakusassa aika on kulunut umpeen, ja Proteus marssitetaan teloitettavaksi. Viime hetkellä Sinbad kuitenkin saapuu paikalle ja valmistautuu painamaan päänsä teloituspölkylle Proteuksen sijasta. Raivostunut Eris ilmestyy esiin, pelastaa Sinbadin ja alkaa sitten riidellä tämän kanssa. Koska Sinbad todella piti lupauksensa ja palasi takaisin Syrakusaan, Eris ei voi muuta kuin antaa Rauhan kirja takaisin syrakusalaisille. Kun kirja on jälleen palautettu takaisin omalle paikalleen, Sinbad valmistautuu lähtemään jälleen uudelle retkelle jättäen Marinan taakseen. Proteus huomaa, että Marina on ehtinyt rakastua Sinbadiin, joten hän purkaa heidän kihlauksensa ja lähettää Marinan Sinbadin perään.


title: Sinbad – seitsemän meren sankari

text: Lisäksi: Rauno Ahonen, Teuvo Matala, Jaana Bister, Ralf Öhberg, Markus Degerman, Jarkko Tamminen, Veikko Honkanen, Juha Varis, Paavo Kerosuo, Inna Vintturi & Jarmo Koski


title: Sinbad – seitsemän meren sankari

text: Studio: Tuotantotalo Werne Oy


title: Sinbad – seitsemän meren sankari

text: Ohjaus ja käännös: Jaana Bister


title: Anton Helve

text: Anton Helve (sukunimi aik. "Moldakoff"; 3. heinäkuuta 1878 Rantasalmi – 29. toukokuuta 1928 Helsinki) oli suomalainen toimittaja ja kirjallisuuden suomentaja.


title: Anton Helve

text: Helven vanhemmat olivat tehtaankirjuri, kaupanhoitaja Anton Moldakoff ja Anna Helena Juutinen. Hän pääsi ylioppilaaksi 1897 Hämeenlinnan lyseosta ja opiskeli sitten Helsingin yliopistossa sekä suoritti 1898–1899 teknillisiä opintoja polyteknillisessä opistossa.


title: Anton Helve

text: Helve oli Päivälehden toimittajana 1902–1904 ja Uuden Suomettaren toimittajana 1904–1911. Vuodesta 1911 hän oli Sanomalehtien Uutistoimiston palveluksessa, Uusi Aura-lehden toimittajana ja Käsityö ja Teollisuus-aikakauslehden toimitussihteerinä ja taloudenhoitajana. Helve tuli 1921 Iltalehden palvelukseen ensin toimitussihteeriksi ja sitten lehden ilmoitusosastolle. Hän kirjoitti lehteen myös pakinoita nimimerkillä "Porvari". Viimeksi Helve oli työssä Liiketaito-lehden ilmoitusosastolla ja avusti myös muita lehtiä. Helve kuoli keuhkokuumeeseen toukokuun lopulla 1928.


title: Anton Helve

text: Anton Helve oli naimisissa vuodesta 1902 Hilda Maria (Maiju) Gerdtin kanssa. Heidän tyttärensä oli tanssitaiteilijatar Taina Helve.


title: Kalliotemppeli

text: Kalliotemppeli tai luolatemppeli on kallioon louhittu tai luonnonluolaan rakennettu suoja uskonnollisten menojen harjoittamista varten. Tällaisia temppeleitä on varsinkin Intiassa, Kiinassa ja Välimeren alueella. Intiassa ne ovat pääasiassa buddhalaisia ja rakennettu 200 eaa. – 700 jaa. Esimerkiksi Ajantassa vuoriin hakattujen temppelien freskot ovat ajalta 300–600 jaa. Ne esittävät Buddhan elämänvaiheita ja kohtauksia Jataka-kertomuksista. Intian Ellorassa on kolmisenkymmentä luolatemppeliä, jotka ovat peräisin 400–1000 jaa. Niistä tunnetuin on veistoksin ja maalauksin koristeltu Kailasa-temppeli. Bombayn edustalla olevalla Elephantan saarella on kuusi kalliotemppeliä, joista suurimman ala on 40 neliömetriä. Sen kattoa kannattaa 40 pilaria, jotka seinien lailla on koristeltu reliefeillä ja maalauksilla.


title: Kalliotemppeli

text: Egyptin Abu Simbelissä on Amon-Ralle omistettu kalliotemppeli, jonka edessä on neljä 20 metriä korkeaa kuningasta esittävää veistosta. Siellä on myös rakkaudenjumalatar Hathorille omistettu kalliotemppeli ja sen edustalla kuusi 10 metristä kuninkaan ja hänen puolisonsa muotokuvaa. Vähässä-Aasiassa luolatemppeleitä on Hidžasissa, Petrassa ja Jerusalemin lähistöllä.


title: Lyijymonoksidi

text: Lyijymonoksidi eli lyijy(II)oksidi (PbO) on lyijy- ja oksidi-ionien muodostama epäorgaaninen ioniyhdiste. Yhdiste esiintyy luonnossa mineraaleina.


title: Lyijymonoksidi

text: Lyijymonoksidi esiintyy kahtena eri muotona α- ja β-lyijymonoksidina. Punainen α-lyijymonoksidi on kiteistä tetragonisen alkeiskopin omaavaa ainetta ja sitä kutsutaan myös nimellä litharge tai lyijyhilse. β-lyijymonoksidi on väriltään keltaista ja kiderakenteeltaan ortogonaalista. Sitä nimitetään myös massikotiksi. Punainen muoto on huoneenlämpötilassa vakaampi ja muuttuu keltaiseksi lyijymonoksidiksi 488 °C lämpötilassa. Keltaisesta β-lyijymonoksidista tunnetaan myös huoneenlämpötilassa metastabiili muoto.


title: Lyijymonoksidi

text: Lyijymonoksidin kiderakenteessa oksidi-ionit ovat kerroksittain ja kaksiarvoiset lyijyionit sijaitsevat kerroksien välissä. Lyijyionit ovat asettautuneet niin, että ioni on neliöpohjaisen pyramidin huippu ja pohja on muodostunut neljästä oksidi-ionista. Lyijy- ja oksidi-ionien välinen etäisyys on 2,3 Å.


title: Lyijymonoksidi

text: Lyijymonoksidi liukenee hyvin heikosti veteen, ja α-muoto on huonoliukoisempi johtuen sen pienemmästä höyrynpaineesta. Yhdiste on amfoteerinen ja se liukenee sekä happamiin että voimakkaasti emäksisiin liuoksiin. Emäksisissä liuoksissa muodostuu plumbiitti-ioneja PbO. Yhdisteen emäsluonne on happoluonnetta voimakkaampi ja vesiliuokset ovat emäksisiä.


title: Lyijymonoksidi

text: Lyijymonoksidia tuotetaan yli 600 °C lämpötilassa hapettamalla sulanutta lyijymetallia happivirralla. Jäähdytettäessä yhdiste on hiutalemaisia kiteitä.


title: Lyijymonoksidi

text: Yhdistettä voidaan valmistaa myös kuumentamalla lyijykarbonaattia tai lyijynitraattia.


title: Lyijymonoksidi

text: Lyijymonoksidia on käytetty keltaisena väriaineena lyijykeltaisen nimellä. Yhdistettä käytetään valmistettaessa lyijyakkuja, optista ja keramiikan lasitukseen käytettävää lasia ja lyijy-yhdisteitä. Lisäksi sitä käytetään kumin vulkanoinnissa ja tuotettaessa vernissoja ja kittejä sekä orgaanisessa synteesissä.


title: Kim Jae-ryong

text: Kim Jae-ryong (; s. 25. huhtikuuta 1966) on eteläkorealainen entinen yleisurheilija, joka kilpaili kestävyysjuoksussa. Hän voitti Aasian kisoissa kaksi ja Aasian-mestaruuskilpailuissa yhden mitalin. Kim osallistui olympialaisiin kerran, vuonna 1992. Tuolloin hän sijoittui maratonilla kymmenenneksi ajallaan 2.15.01.


title: Wilde (elokuva)

text: Wilde on Oscar Wilden elämästä kertova brittiläinen elokuva vuodelta 1997. Elokuvan on ohjannut Brian Gilbert ja sen nimiroolia näyttelee Stephen Fry. Julian Mitchellin tekemä käsikirjoitus perustuu Richard Ellmannin Pulitzer-palkittuun Wilde-elämäkertaan vuodelta 1987.


title: Wilde (elokuva)

text: Elokuvan tapahtumat alkavat vuodesta 1882. Oscar Wilde on luentokiertueella Yhdysvalloissa, ja hän vierailee Coloradon Leadvillessa. Värikkäästä persoonallisuudestaan huolimatta Wilde löytää yleisönsä paikallisten kaivosmiesten parissa huvittaen heitä kertomuksilla renessanssimies Benvenuto Cellinistä.


title: Wilde (elokuva)

text: Wilde palaa Lontooseen. Hän menee naimisiin Constance Lloydin kanssa, ja pariskunnalle syntyy pian kaksi lasta. Heidän luonaan vierailunsa aikana asuva kanadalainen Robbie Ross (Michael Sheen) viettelee Oscarin ja auttaa tämän sinuiksi homoseksuaalisuutensa kanssa. "Lady Windermere's Fan" -näytelmän ensi-illassa Oscar kohtaa keikarimaisen lordi Alfred Douglasin (Jude Law), ja kaksikon välille puhkeaa kiihkeä ja myrskyisä rakkaussuhde.


title: Wilde (elokuva)

text: Alfredin isä, Queensberryn markiisi, ei hyväksy poikansa suhdetta. Hän solvaa Wildea, ja Wilde nostaa kanteen kunnianloukkauksesta. Tapaus tuo julki hänen sukupuolisen suuntautumisensa, minkä seurauksena hänet pidätetään ja häntä vastaan nostetaan kanne haureudesta. Maastapakenemisen sijasta Wilde päättää taistella syytettä vastaan, mutta hän häviää ja saa kahden vuoden pakkotyötuomion. Tuomionsa suoritettuaan Wilde vierailee vaimonsa haudalla ja kertoo Robbielle, ettei hänen enää anneta tavata lapsiaan.


title: Wilde (elokuva)

text: Wilde matkustaa manner-Eurooppaan lordi Alfredin perässä. Kuvateksti kertoo heidän eronneen kolme kuukautta myöhemmin.


title: Salu Latvala

text: Salu Latvala (5. elokuuta 1870 Ilmajoki – 24. toukokuuta 1928 Kuopio) oli suomalainen lyseon lehtori ja kirjallisuuden suomentaja.


title: Salu Latvala

text: Latvalan vanhemmat olivat torppari Jaakko Latvala ja Maria Erkintytär. Hän pääsi ylioppilaaksi 1891 Vaasan yksityislyseosta ja opiskeli sitten Helsingin yliopistossa valmistuen filosofian kandidaatiksi 1895.


title: Salu Latvala

text: Latvala toimi oppikoulun opettajana ja viimeksi hän oli vuodesta 1907 Kuopion lyseon ruotsin kielen kollegana ja vanhempana lehtorina.


title: Salu Latvala

text: Salu Latvala oli naimisissa vuodesta 1906 Anni Koposen kanssa.


title: Joe E. Martin

text: Joe Elsby Martin, Sr., (1. helmikuuta 1916 - 14. syyskuuta 1996) oli amerikkalainen nyrkkeilyvalmentaja joka valmensi kahta nyrkkeilyn raskaansarjan mestaria, Muhammad Alia ja Jimmy Ellisia, sekä useita "Golden Gloves"-mestareita.


title: Joe E. Martin

text: Poliisina työskennellyt Martin ohjasi 12-vuotiaan Cassius Clayn (myöhemmin nimeltään Muhammad Ali) nyrkkeilyn pariin, kun hänen polkupyöränsä varastettiin. Hän valmensi tätä seuraavat kuusi vuotta, mutta joutui sivuun, kun nuorukainen aloitti olympiavoittonsa jälkeen ammattilaisuransa. Clay neuvotteli sponsorisopimuksesta Reynolds Metals Companyn vastaavan varajohtajan Billy Reynoldsin kanssa, mutta neuvottelut katkesivat Clayn isän puututtua niihin. Reynolds oli ehdottanut, että Joe E. Martin voisi olla mukana hänen valmentamisessaan, jolloin poliiseja vihannut Cassius Clay Sr. ei voinut tätä hyväksyä. Clay teki lopulta sopimuksen Bill Favershamin johtaman sijoittajaryhmän kanssa ja hänen valmentajakseen nousi myöhemmin Angelo Dundee. He kuitenkin pysyivät läheisinä Martinin elämän loppuun asti.


title: John Yuda Msuri

text: John Yuda Msuri (s. 9. kesäkuuta 1979 Dodoma) on tansanialainen entinen yleisurheilija, joka kilpaili kestävyysjuoksussa. Hän voitti hopeaa pitkältä matkalta maastojuoksun MM-kisoissa 2002 ja pronssia 10 000 metriltä saman vuoden Kansainyhteisön kisoissa. Aktiiviurallaan vain 47 kiloa painanut Yuda Msuri voitti myös kaksi pronssimitalia puolimaratonin MM-kisoissa. Hän osallistui olympialaisiin kerran, vuonna 2004. Tuolloin Yuda Msuri joutui keskeyttämään 10 000 metrin juoksussa.


title: John Yuda Msuri

text: "Lähde: IAAF"


title: Liina

text: Sanan liina eri merkityksiä:


title: North American Boxing Federation

text: The North American Boxing Federation, eli NABF, on voittoa tavoittelematon järjestö, joka jakaa alueellisia nyrkkeilymestaruuksia. Sen kattojärjestö on WBC. NABF:n, eli Pohjois-Amerikan nyrkkeilymestaruudesta on oteltu vuodesta 1969 lähtien, jolloin raskassarjalaiset Sonny Liston ja Leotis Martin kohtasivat liiton ensimmäisessä mestaruusottelussa. Martin voitti ottelun, mutta luopui mestaruudestaan myöhemmin silmävamman takia.


title: North American Boxing Federation

text: NABF:n mestareina on ollut monia maailmanmestareita kuten Muhammad Ali ja Ken Norton.


title: Jimmy Young

text: Jimmy Young (14 marraskuuta 1948 – 30 helmikuuta 2005) oli Philadelphiasta kotoisin oleva raskaan sarjan nyrkkeilijä joka otteli uransa merkittävimmät ottelut 1970-luvulla.


title: Jimmy Young

text: Young nousi julkisuuteen, kun hän otteli raskaan sarjan maailmanmestaruudesta Muhammad Alia vastaa huhtikuussa 1976. Ali saapui otteluun ylipainoisena, eikä ollut enää uransa parhaimmassa kunnossa. Läpi ottelun Young suojasi kasvojaan ja perääntyi mestaria, pakottaen Alin ajamaan häntä takaa. Koska Ali ei ollut tottunut iskemään vartaloiskuja, hän joutui usein odottamaan tilaisuutta iskeä Youngia kasvoihin, minkä takia ottelusta tuli hyvin hidastempoinen. Young hävisi Alille yksimielisesti pisteillä. Vuonna 1977 Young voitti entisen raskaan sarjan maailmanmestarin George Foremanin pisteillä. Tappio oli vasta toinen Foremanin siihen astisella uralla ja sai hänet jättämään ammattilaisnyrkkeilykehät kymmeneksi vuodeksi. Se valittiin "Ring Magazinen" Vuoden otteluksi.


title: Jimmy Young

text: Young kuoli sydänkohtaukseen 20. helmikuuta 2005.


title: Kirkkaan selkeää

text: Kirkkaan selkeää on Maarit Verrosen vuonna 2010 ilmestynyt romaani.


title: Edvard Rindell

text: Edvard Rindell (23. helmikuuta 1858 Turku – 24. tammikuuta 1928 Porvoo) oli suomalainen filosofian tohtori ja lyseon lehtori.


title: Edvard Rindell

text: Rindellin vanhemmat olivat tuomiokapitulin amanuenssi Edvard Axel Gabriel Rindell ja Augusta Kristina Freudenthal. Hän pääsi ylioppilaaksi 1876 Turun lyseosta ja opiskeli sitten Helsingin yliopistossa valmistuen filosofian kandidaatiksi 1879, maisteriksi 1882 sekä lisensiaatiksi ja tohtoriksi 1886.


title: Edvard Rindell

text: Rindell toimi Porvoon ruotsalaisen lyseon kreikan ja latinan vanhempana lehtorina 1889–1926.


title: Edvard Rindell

text: Edvard Rindell oli naimisissa vuodesta 1901 Elin Axelina Anderssonin kanssa.


title: Pakkausten hyötykäyttö Suomessa

text: Pakkausten hyötykäyttö on pakkausten käyttämistä hyödyksi kierrättämällä tai energiana. Suomessa velvoitteet huolehtia pakkausten hyötykäytöstä kuuluvat pakkauksia markkinoille toimittaville yrityksille, joiden liikevaihto on 1 M€ tai enemmän


title: Pakkausten hyötykäyttö Suomessa

text: Tekemällä sopimuksen Suomen Pakkauskierrätys Rinki Oy:n kanssa yritys siirtää pakkausten tuottajavastuunsa tuottajayhteisöille, jotka organisoivat kierrätyksen yhteistyössä pakkausjätettä hyödyntävien yritysten kanssa.


title: Pakkausten hyötykäyttö Suomessa

text: Nykyisen, Euroopan unionin direktiiveihin perustuvan Suomen lain mukaan vähintään 61 prosenttia käytetyistä pakkauksista tulee hyödyntää. Suomessa tämä ylitetään selvästi: Ringin tilastojen mukaan lähes 90 prosenttia käytöstä poistetuista pakkauksista hyödynnetään uusien tuotteiden raaka-aineena tai energiana. Vain 3-5 % pakkausten kokonaiskäytöstä jää hyödyntämättä.


title: Pakkausten hyötykäyttö Suomessa

text:
Kun pakkaus poistetaan käytöstä, siitä tulee pakkausjätettä, jota voidaan käyttää hyödyksi kahdella menetelmällä:Hyötykäyttöä ei olePakkauksiin liittyvä hyötykäyttövelvoite on lakisääteinen velvoite yrityksille. Se koskee kaikkia pakkaajia ja pakattuja tuotteita maahantuovia yrityksiä, joiden liikevaihto on
1 M€ tai enemmän,


title: Pakkausten hyötykäyttö Suomessa

text: Lainsäädännön tarkoitus onPakkaaja on jokainen, mitä tahansa tuotetta valmistava yritys, joka käyttää pakkausmateriaaleja tuotteidensa suojaamiseksi esimerkiksi tuotannossa, varastoinnissa, kuljetuksessa ja jakelussa. Tuotteen pakkaaja on useimmiten sen valmistaja. Tukkuliike tai muu jakelija on pakkaaja, jos se lisää tuotteeseen pakkauksen. Myös vähittäiskauppa on pakkaaja myymälässä suoritettavan pakkaamisen osalta.


title: Pakkausten hyötykäyttö Suomessa

text: Pakatun tuotteen maahantuojia ovat kaikki yritykset, jotka tuovat maahan jollain tavalla pakattuja tuotteita. Maahantuoja on yritys, joka omistaa pakatun tuotteen sen maahantuontihetkellä.


title: Pakkausten hyötykäyttö Suomessa

text: Pakkausten hyötykäyttö on toteutettava niiden tavoitteiden mukaisesti, jotka EU ja Suomi ovat vahvistaneet keskenään. EU:n pakkausdirektiivi on Suomessa saatettu voimaan jätelailla 1072/1993 ja valtioneuvoston päätöksellä pakkauksista ja pakkausjätteistä 962/1997 sekä valtioneuvoston asetuksilla 987/2004 ja 817/2005.


title: Pakkausten hyötykäyttö Suomessa

text: Lailla 452/2004 jätelakiin on lisätty tuottajavastuuta koskeva 3 a -luku, johon myös pakkausten tuottajavastuu on perustunut 1.9.2004 lukien. Uudelleen- ja hyötykäyttöä koskevat tarkemmat velvoitteet perustuvat em. valtioneuvoston päätökseen 962/1997 ja asetukseen 817/2005.


title: Pakkausten hyötykäyttö Suomessa

text: Suurin osa tuottajavastuun piiriin kuuluvista yrityksistä on siirtänyt pakkausten tuottajavastuunsa tuottajayhteisöille tekemällä sopimuksen Suomen Pakkauskierrätys RINKI Oy:n kanssa. Rinki on voittoa tavoittelematon yritys, joka edistää pakkausten kierrätys Suomessa.


title: Pakkausten hyötykäyttö Suomessa

text: Rekisteröityessään Rinkiin yritys liittyy myös pakkausalan tuottajayhteisöihin. Tällöin yritysPakkausten kierrätys rahoitetaan yritysten maksamilla kierrätysmaksuilla, jotka ovat pakkausten tuottajayhteisöjen materiaalikohtaisesti määrittelemiä. Rinki laskuttaa ja tilittää kierrätysmaksut lyhentämättöminä tuottajayhteisöjen käyttöön.


title: Pakkausten hyötykäyttö Suomessa

text: Yleensä yritykset käyttävät useita erilaisia pakkauksia tai pakkausmateriaaleja. Yritys harvoin tietää, mihin sen tuotteiden pakkaukset lopulta markkinoilla päätyvät. Pakkausjätteiden kerääminen ja kierrätyksen järjestäminen tulisi erittäin kalliiksi yksittäiselle yritykselle. Rinkiin liittyneen yrityksen ei tarvitse yksin vastata järjestelmän ylläpidosta, vaan se osallistuu yhteisiin kustannuksiin olemalla mukana tuottajien yhteisessä järjestelmässä.


title: Pakkausten hyötykäyttö Suomessa

text:
Hyötykäyttöjärjestelmällä pakkausmateriaaleja hyödynnetään ja niiden hyödyntämistä kehitetään paitsi ympäristön, yritysten ja ihmisten kannalta myös taloudellisesti ja teknisesti tehokkaimmalla ja järkevimmällä tavalla.
Euroopan yhteisön ympäristöä koskevan 6. toimintaohjelman mukaan pakkausten hyötykäyttöjärjestelmän ”tavoitteena on hyödyntää ja kierrättää jätteitä mielekkäästi eli siihen määrään saakka, jossa ympäristölle koituu edelleen nettohyötyä ja kierrätys on taloudellisesti ja teknisesti toteuttamiskelpoista."


title: Pakkausten hyötykäyttö Suomessa

text: Kierrätettävät pakkaukset lajitellaan ja viedään keräyspisteisiin. Niistä ne kuljetetaan pakkausjätteitä käsitteleviin yrityksiin paalattaviksi ja edelleen puhdistettaviksi pakkausjätteitä hyödyntäviin laitoksiin, joissa niistä valmistetaan raaka-ainetta. Lopputuloksena syntyy uusia tuotteita, joilla on markkinat.


title: Pakkausten hyötykäyttö Suomessa

text: Pakkausjäte voidaan paitsi kierrättää myös hyödyntää energiana. Esimerkiksi kahden kilon jätepussista syntyy voimalassa energiaa, joka lämmittää viiden minuutin suihkun tai jonka avulla voi paistaa pari pellillistä pullaa.


title: Pakkausten hyötykäyttö Suomessa

text: Usein pakkausjätteen hyödyntäminen energiana kierrättämisen sijasta on ekologisin vaihtoehto, sillä jätteen polttaminen lähiseudun voimalassa minimoi kuljetuksista aiheutuvan ympäristökuormituksen.


title: Pakkausten hyötykäyttö Suomessa

text: Eri pakkausmateriaaleille on omat tuottajayhteisönsä. Ne järjestävät pakkausten kierrätyksen siten, että Suomi saavuttaa EU:n ja Suomen lainsäädännön asettamat pakkausjätteiden kierrätystavoitteet. Tuottajayhteisöt ovat lain edellyttämiä oikeustoimikelpoisia ja voittoa tavoittelemattomia yhteisöjä.


title: Pakkausten hyötykäyttö Suomessa

text:
Tuottajayhteisöt päättävät itsenäisesti pakkausmateriaalikohtaisista kierrätysmaksuista, jotka Suomen Pakkauskierrätys Rinki laskuttaa yrityksiltä. Tavoitteena on, että pakkauskierrätys järjestetään tehokkaasti ja niin, että yritysten maksamat maksut pysyvät kohtuullisina.
Eri pakkausmateriaalien tuottajayhteisöt:


title: Pakkausten hyötykäyttö Suomessa

text: Nykyisen, EU:n direktiiveihin perustuvan Suomen lain mukaan vähintään 61 prosenttia käytetyistä pakkauksista tulee hyödyntää. Suomessa tämä vaatimus ylitetään selvästi: Ringin tilastojen mukaan yli 90 prosenttia käytöstä poistetuista pakkauksista hyödynnetään uusien tuotteiden raaka-aineena tai energiana. Vain 3-5 % pakkausten kokonaiskäytöstä jää hyödyntämättä.


title: Pakkausten hyötykäyttö Suomessa

text:
Ympäristöministeriö on hyväksynyt Suomen Pakkauskierrätys Ringin pakkaajista ja pakattujen tuotteiden maahantuojista koostuvan rekisterin pitäjäksi Suomessa. Ympäristöministeriö valvoo yhdessä Pirkanmaan elinkeino-, liikenne- ja ympäristökeskuksen (Pirkanmaan ELY-keskus) kanssa hyötykäytön toteutumista, ja niillä on valtuudet antaa tarkempia määräyksiä ja ohjeita.
Rinki kokoaa vuosittain tuottajavastuullisilta yrityksiltä pakkaustilastoja. Ne toimitetaan Pirkanmaan elinkeino-, liikenne- ja ympäristökeskukselle. Tilastotiedot koostuvat Rinkiin liittyneiden yritysten raportoimista pakkaustiedoista sekä tuottajayhteisöjen ilmoittamista pakkausmateriaalien kierrätysmääristä. Tilastot osoittavat sen, miten eri pakkausmateriaaleille asetetut kierrätystavoitteet on saavutettu Suomessa.


title: Pakkausten hyötykäyttö Suomessa

text: Tilastot tarkistetaan Ringissä ennen kuin ne toimitetaan viranomaisille. Ringillä on ISO 9001:2008 -laatustandardi. Tilastoista ilmenevät vain yritysten käyttämien pakkausmateriaalien kokonaismäärät. Rinki ei luovuta yksittäisen yrityksen tietoja eteenpäin.


title: Karl Mildenberger

text: Karl Mildenberger (23. marraskuuta 1937 – 4. lokakuuta 2018) oli saksalainen nyrkkeilijä, joka piti vuosina 1964–1968 hallussaan raskaansarjan Euroopan-mestaruutta. Hän puolusti titteliään menestyksekkäästi kuusi kertaa. Mildenbergeriä pidetään yhtenä Saksan historian parhaimmista nyrkkeilijöistä, minkä lisäksi häntä on myös luonnehdittu maan toiseksi parhaimmaksi raskassarjalaiseksi Max Schmelingin jälkeen. Hän otteli ammattilaisurallaan 62 kamppailua, joista voitti 53 (19 tyrmäyksellä), ja hävisi kuusi.


title: Karl Mildenberger

text: Mildenberger muistetaan ensimmäisenä vasenkätisenä (nyrkkeilytermein "southpaw") ottelijana, joka on päässyt raskaansarjan maailmanmestaruusotteluun. Frankfurt am Mainissa 10. syyskuuta 1966 käydyssä ottelussa hän hävisi mestaruutta puolustaneelle Muhammad Alille kymmenennessä erässä tyrmäyksellä. Mildenbergerin vasenkätisyys ja omalaatuinen tyyli aiheuttivat Alille muutamia vaikeuksia ottelun aikana. Ottelu oli ensimmäinen Saksassa järjestetty raskaan sarjaan MM-ottelu. Mildenberger päätti uransa 31-vuotiaana. Hän kohtasi aikakautensa suuruuksista Alin lisäksi Zora Folleyn, Eddie Machenin, Oscar Bonavenan ja Henry Cooperin. Nyrkkeilyuransa jälkeen Mildenberger tienasi elantonsa uimavalvojana.


title: Adelphi Theatre

text: Adelphi Theatre (1934–1940 ja 1944–1958), alkuperäiseltä nimeltään Craig Theatre, avautui 24. joulukuuta 1928. Adelphi sijaitsi osoitteessa 152 West 54. kadulla New Yorkissa. Teatterissa oli 1 434 istuinpaikkaa. Teatteri otettiin vuonna 1934 mukaan Liittovaltion teatterihankkeeseen ja nimettiin Adelphiksi. The Royal Fraternity of Masterin metafyysikot nimesivät teatterin 1940 Radiant Centeriksi. Sitten siitä tuli Yiddish Arts Theater (1943), mutta Adelphi Theateriksi se nimettiin 20. huhtikuuta 1944, jolloin sen hankki Shuberts. Siitä tuli DuMontin televisiokanavan studio 1950-luvulla. DuMont kuvasi siellä 39 jaksoa sarjasta "The Honeymooners" käyttämällä Electronicam-järjestelmäänsä lähettäessään sen CBS:llä myöhäisohjelmana kaudella 1955–1956. Teatteri palasi vanhaan käyttöönsä 1957, sai nimen 54th Street Theater 1958 ja lopulta 1965 nimen George Abbott Theater. Rakennus purettiin vuonna 1970 useiden kalliiden epäonnistumisten jälkeen.


title: Adelphi Theatre

text: New Yorkin Hilton omisti tontin hotellin länsipuolella ja oli varannut sen laajennusta varten. Siihen rakennettiin vuonna 1989 toimistotorni 1325 Avenue of the Americas. Rakennus käyttää osoitteenaan Hiltonin kuudennen avenuen osoitetta, vaikka se on lähempänä seitsemättä. Rakennuksia yhdistää käytävä. Populaarikulttuurissa rakennuksia on käytetty "Seinfeldissa" Elainen työpaikan ulkokuvauksissa.


title: Alfredo Evangelista

text: Alfredo Evangelista (s. 3. marraskuuta 1954 Montevideo, Uruguay) on entinen espanjan kansallisuuden ottanut nyrkkeilijä.


title: Alfredo Evangelista

text: Evangelista nyrkkeili Muhammad Alia vastaan nyrkkeilyn raskaan sarjan titteliottelussa vuonna 1977, häviten tuomariäänin 15-eräisessä ottelussa. Hän otteli myös Larry Holmesia vastaan World Boxing Council-tittelistä 1978, jonka hän hävisi tyrmäyksellä seitsemännessä erässä. Hän otteli myös Leon Spinksiä vastaan vuonna 1980, häviten tyrmäyksellä 5. erässä.


title: Alfredo Evangelista

text: Hänen elämästään on tehty dokumenttielokuva "Bichuchi, la historia de Alfredo Evangelista" jonka on ohjannut "Aldo Garay".


title: Ykköspesis-kausi 1993

text: Pesäpallon Ykköspesis kausi 1993 oli kolmastoista ykkössarjakausi pesäpallossa. Sarjan voitti Pattijoen Urheilijat.


title: Ykköspesis-kausi 1993

text:
Pattijoki nousi SM-sarjaan. Hakunila ja Vaasa karsintaan Superpesiksen 12.-13. sijoittuneiden kanssa.
Suomensarjaan putosivat Ikaalinen, Joensuu ja Hongikko. Tilalle nousivat Suomensarjan lohkovoittajat: Ylivieskan Kuula, Maaningan Mahti ja Vihdin Pallo.


title: UAZ-469

text: UAZ-469 on neuvostoliittolaisen UAZin valmistama maastoauto.


title: UAZ-469

text: 72-hevosvoimainen, 2,4-litrainen moottori periytyi edeltäjämallista, GAZ-69:stä. jatkona oli kuiva yksilevykytkin josta voima välittyi nelinopeuksisen vaihteiston ja kaksiportaisen alennusvaihteen kautta jäykille etu- ja taka-akseleille, jotka oli jousitettu puolielliptisin lehtijousin. Iskunvaimentimet olivat hydrauliset ja vipumalliset.


title: UAZ-469

text: Kori oli teräsrakenteinen ja kantavana rakenteena oli tikapuurunko. Ohjaamo oli karu ja yksinkertainen, kuten neuvostoliittolaisissa sotilasajoneuvoissa yleensä. Istuimet oli verhoiltu vinyylillä. Istumapaikkoja oli kuljettajan vieressä yhdelle matkustajalle, käännettävällä takapenkillä kolmelle ja lisäksi takana tavaratilassa oli lisäistuimet kahdelle matkustajalle, jotka istuivat kasvot vastakkain ja selät sivuille päin. Polttoainesäiliön tilavuus oli 78 litraa.


title: UAZ-469

text: Autoa päivitettiin vuonna 1983, jolloin sen mallimerkinnäksi tuli UAZ-315126. Moottorin iskutilavuutta kasvatettiin hieman ja samalla teho nousi 92 hevosvoimaan.


title: UAZ-469

text: Auton huippunopeus oli 100 km/h, maavara oli 220 mm ja kääntösäde 6,5 metriä. Rengaskoko oli 8,40-15". Suurin lähestymiskulma on 50 ja jättökulma 45 astetta.


title: UAZ-469

text: Puolustusvoimat vastaanotti yhden UAZ-469:n kokeiluun 28. helmikuuta 1974. Kokeilu päättyi saman vuoden toukokuun lopussa. Vuoden 1976 kesäkuussa maahan saapuivat ensimmäiset 15 UAZia ja vuoteen 1982 mennessä niitä oli käytössä jo 250 kappaletta.


title: UAZ-469

text: Suomessa joihinkin autoihin vaihdettiin kotimaiset, joskin huonosti istuvat kuomut. Joihinkin yksilöihin vaihdettiin valkoinen, lujitemuovinen katto. Näitä autoja kutsuttiin lempinimellä "ylioppilas-UAZ".


title: UAZ-469

text: Puolustusvoimissa UAZ-469:n käyttöiäksi oli määritelty 9,5 vuotta ja 315126:n 9,2 vuotta. Muuten hyvän maastoauton heikko kohta oli moottori, jonka kestoikä oli vain 20 000–30 000 kilometriä. Niitä korjattiin puolustusvoimissa vuosittain viisikymmentä.


title: Danielle Dax

text: Danielle Gardner (s. 23. syyskuuta 1958, Southend-on-Sea, Essex), tunnetumpi taiteilijanimellään Danielle Dax on goottia, post-punkkia ja kokeellista tyylisuuntaa edustava artisti, jonka ura alkoi 70-luvun lopulla ja jatkui 90-luvun puoliväliin saakka. Dax on multi-instrumentalisti ja tyypillisesti hänen vokalisaationsa vaihtelee yhden kappaleen aikana, ollen välillä matalaa tai korkeaa ja jotakin siltä väliltä. Musiikkiuran lisäksi Dax on suunnitellut mm. levynkansia, sisustuksia sekä puutarhoja. Daniellen visuaalisen ilmeen, hätkähdyttävänkin ulkonäön, esiintymisen ja musiikin voidaan katsoa olleen aikaansa edellä, eikä hän koskaan saavuttanut valtavirran suosiota.


title: Danielle Dax

text: Danielle oli jo varhain kiinnostunut taiteista. Teinivuosinaan hän maalasi ja näytteli. Hän teki myös lyhyesti mallintöitä, ja valittiin vuonna 1976 "Miss Evening Echo" kilpailun voittajaksi. Hänen musiikillinen uransa käynnistyi vuonna 1979, kun hän liittyi kosketinsoittajaksi bändiin nimeltä Amy Turtle & the Crossroads. Ryhmä hajosi esiinnyttyään vain kerran; mutta esiintyminen kiinnitti Karl Blaken huomion. Blake perusti avantgardistisen post-punk -bändin Lemon Kittens vuonna 1977 yhdessä Gary Thatcherin kanssa, ja yhtyeen muu jäsenistö vaihtui tiheään. Blake pyysi Daxia ensin suunnittelemaan Lemon Kittensin EP:n kannen, mutta hyvin pian Dax oli jo yksi yhtyeen jäsenistä. Dax ja Blake eivät kumpikaan itse asiassa soittaneet keikoilla mitään, mutta he hätkähdyttivät yleisöä mm. esiintymällä vain pelkällä vartalomaalilla verhoutuneina. Lemon Kittens sai aikaan kaksi kokeellista levyä, "We Buy a Hammer for Daddy" sekä "The Big Dentist".


title: Danielle Dax

text: Danielle Daxin ensimmäinen oma levy "Pop Eyes" ilmestyi 1983. Levy antoi vahvan näytön Daniellen kyvykkyydestä, luovuudesta ja lahjoista: Dax kirjoitti laulut, soitti kaikkia instrumentteja, tuotti, miksasi ja suunnitteli jopa levynsä kannet. Levyn kansitaide kuitenkin osoittautui joillekin musiikkialan edustajille liian shokeeraavaksi ja niin se korvattiin; Holly Warburton teki uudet kannet.


title: Danielle Dax

text: Vuonna 1984 julkaistiin Daniellen toinen levy "Jesus Egg That Wept". Levy osoitti Daxin kehittyneen niin musiikillisesti kuin teknisestikin. Levyltä käy ilmi hänelle myöhemminkin tyypillinen tapa ottaa käsittelyyn jotain tuttua ja kehittää siitä jotakin tyystin erilaista, mutta silti säilyttää jotakin tunnistettavaa. Vaikka Danielle soittaakin useita soittimia, joissakin kappaleissa kaikki soittimet, soittaa levyllä myös Daxin myöhemmiltä levyiltä tuttu yhteistyökumppani David Knight. Kappaleella ""Ostrich"" (suom. Strutsi) kitarasoolon soittaa Lemon Kittensistä tuttu Karl Blake. Levyn aloitusraitaa ""Evil Honky-Stomp"" soitettiin radiossa myös Suomessa. Levyn kannen teki jälleen Holly Warburton.


title: Danielle Dax

text: Danielle Dax esitti samana vuonna Neil Jordanin ohjaamassa kauhu-/fantasiaelokuvassa "Sudet tulevat" roolihahmoa "Wolfgirl".


title: Danielle Dax

text: "Inky Bloaters" -levy ilmestyi 1987 – jälleen Daxin omalla levymerkillä Awesome Recordslla. Levyllä on nimikappaleen lisäksi muitakin Dax-klassikkoja, kuten ""Big Hollow Man"", ""Brimstone in a Barren Land"" ja ""Fizzing Human Bomb"". Suomessa julkaistulta levyltä puuttuu ""Yummer Yummer Man"", joka on yksi Daxin tunnetuimpia kappaleita. Musiikillisesti Dax jatkoi yhteistyötään sävellyspuolella David Knightin kanssa ja hänen ja Daniellen lisäksi osan instrumenteista soittaa Ian Sturgess. Kansikuva oli taas Warburtonin käsialaa.


title: Danielle Dax

text: Dax siirtyi Sire Records -levymerkille vuonna 1988. Aluksi julkaistiin kokoelmalevy "Dark Adapted Eye", jolla oli aiemmilla levyillä julkaistua materiaalia, mm. lähes jokainen "Inky Bloaters" -levyn kappale. Sillä oli myös kappaleita 1987 ilmestyneeltä "The Chemical Wedding" -julkaisulta, jolla oli aiemmin singleinä ilmestyneitä levytyksiä, mm. tunnettu ""Cat-House"" ja ""Whistling For His Love"". Levykannessa luotettiin edelleen Holly Warburtonin kuvitukseen.


title: Danielle Dax

text: Daxin ""Cat-House"" -kappaletta on keikoillaan esittänyt esimerkiksi The Damned ja version siitä on levyttänyt myös Kata Kärkkäinen "Your Love" -levyllään. "Dark Adapted Eye" -levyllä oli myös aiemmin julkaisematon kappale ""White Knuckle Ride"". Suomessa ilmestyneellä LP-versiolla ei kuitenkaan ollut kuin 12 kappaletta, kun taas UK-painoksessa on 19 laulua.


title: Danielle Dax

text: Sire julkaisi 1990 Danielle Daxin seuraavan uuden levyn "Blast The Human Flower". Levy meni Daxin tuotannossa ehkä eniten kaupallisen popin suuntaan, vaikka usea singlejulkaisu jo sitä ennen alkoi lähestyä enemmän valtavirtaa. Levyllä julkaistiin ensimmäinen kappale, joka ei ollut Danielle tai Daniellen ja David Knighting säveltämä: versio The Beatles -yhtyeen laulusta ""Tomorrow Never Knows"". Levyn tuotti Stephen Street (Street yhdessä Daxin kanssa kappaleet ""Bayou"" ja ""Daisy""), joka myös soitti levyllä yhdessä Daniellen, David Knightin, Karl Blaken ja Peter Farrugian (myös levyllä "Dark Adapted Eye") kanssa. Lisäksi viulua soittivat David Cross ja Anna Palm. Levyn kansikuvat olivat tällä kerralla Simon Fowlerin eivätkä Holly Warburtonin.


title: Danielle Dax

text: Vaikka "Inky Bloaters" -levy oli saavuttanut menestystä indie-listoilla, ei "Blast The Human Flower" kuitenkaan ilmeisesti ollut sellainen menestys, kuin Sire oli toivonut. Siren ja Daxin tiet lähtivät eri suuntiin. Tämän jälkeen Daxilta ilmestyi 1995 levy "Timber Tongue" omalla Biter Of Thorpe -levymerkillä sekä uran kattava kokoelma "Comatose Non-Reaction; the thwarted pop career of Danielle Dax". Dax ei tämän jälkeen enää julkaissut levyjä.


title: Danielle Dax

text: Vuodesta 1996 lähtien Danielle Dax on tehnyt muun muassa sisustussuunnittelua. Hän on esiintynyt esimerkiksi BBC:n sisustusohjelmassa Homefront. Lisäksi Dax suunnittelee puutarhoja.


title: Emmanuel Tuffour

text: Emmanuel Tuffour (s. 2. joulukuuta 1966) on ghanalainen entinen yleisurheilija, joka kilpaili pikajuoksussa. Hän voitti Afrikan kisoista neljä ja Afrikan-mestaruuskilpailuista kaksi mitalia. Tuffour osallistui olympialaisiin kolmesti, vuosina 1988–1996. Hän ei selviytynyt finaaliin kertaakaan, mutta Barcelonan olympialaisissa 1992 hän oli 100 metrillä vain sekunnin sadasosan päässä finaalipaikasta.


title: Emmanuel Tuffour

text: Tuffour voitti maansa mestaruuden 100 metrin juoksussa vuosina 1991 ja 1993.


title: Emmanuel Tuffour

text: "Lähde: IAAF"


title: SK Gaming

text: SK Gaming on videopelaamiseen erikoistunut organisaatio Saksasta. Järjestön perusti seitsemän saksalaispelaajaa Oberhausenista vuonna 1997. SK Gaming toimituttaa joukkoja moniin erilaisiin peleihin ja on erityisesti tunnettu menestyksestään Counter-Strike -pelin turnauksissa.


title: Lewiston (Maine)

text: Lewiston on kaupunki Yhdysvaltojen Mainen osavaltiossa. Vuoden 2010 väestönlaskennan mukaan sen asukasluku oli 36 592. Kaupunki rakentui historiallisesti tekstiiliteollisuuden ympärille, mutta sittemmin sen talous on monipuolistunut.


title: Lewiston (Maine)

text: Lewiston sijaitsee Mainen osavaltion Androscogginin piirikunnassa Androscogginjoen varrella muutaman kymmenen kilometrin päässä joen suulta rannikolla sisämaahan päin. Joen vastarannalla sijaitsee Auburnin kaupunki. Kaupungit tekevät läheistä yhteistyötä ja jakavat esimerkiksi monet kaupunkien palveluista.


title: Lewiston (Maine)

text: Massachusettsin siirtokunta myönsi eräälle ryhmälle luvan perustaa asutus nykyisen Lewistonin paikalle vuonna 1768. Sopimuksen mukaan alueelle oli tarkoitus asuttaa 50 perhettä vuoteen 1774 mennessä, mutta tavoitteeseen ei ilmeisesti päästy. Paikan ensimmäinen siirtolainen Paul Hildreth rakennutti oman asumuksensa vasta vuonna 1770.


title: Lewiston (Maine)

text: Lewiston kasvoi aluksi varsin hitaasti, mutta sen teollinen kehitys lähti käyntiin kun Androscogginjoen vesivoimaa alettiin hyödyntämään vuonna 1836. Kaupungista tuli tekstiiliteollisuuden keskus, jonka tehtaiden työntekijät olivat usein kanadanranskalaisia siirtolaisia.


title: Lewiston (Maine)

text: Lewistonin tekstiiliteollisuuspainoitteinen talous alkoi taantua 1960-luvulla. 1970-luvulla aiemmin keskenään kiivaasti kilpailleet Lewiston ja naapurikaupunki Auburn alkoivat tehdä lähempää yhteistyötä molempien kaupunkien kehittämiseksi. Seuraavalla vuosikymmenellä alkoikin rakennusbuumi.


title: Lewiston (Maine)

text: Lewiston ja Auburn muodostavat Mainen teollisuuden keskuksen. Lewistonin aiemmin tekstiilipainoitteinen teollisuus on sittemmin monipuolistunut. Kaupungissa toimiviin teollisuusyrityksiin kuuluvat esimerkiksi Formed Fiber Technologies, Diamond Phoenix Corporation, Poland Spring Bottling ja White Rock Distilleries. Suurin työnantaja on kuitenkin terveydenhuolto, kuten esimerkiksi St. Mary’s Regional Medical Center ja Central Maine Medical Center. Wal-Martilla on kaupungissa logistiikkakeskus.


title: Lewiston (Maine)

text: Kotitalouksien keskimääräiset vuosittaiset ansiot Renossa aikavälillä 2012–2016 olivat 38 199 USD ja henkilöä kohden 22 629 USD. 22,2 % väestöstä eli köyhyysrajan alapuolella.


title: Lewiston (Maine)

text: Lewistonin asukasluku oli vuoden 2010 väestönlaskennan mukaan 36 592 ja vuoden 2017 arvion mukaan 36 221. Kaupungin asukkaista 88,3 % oli taustaltaan valkoisia, 4,3 % afroamerikkalaisia, 0,9 % aasialaisia ja 2,9 % latinoja mistä tahansa rodusta.


title: Herman Stenberg

text: Kaarlo Herman Stenberg (31. lokakuuta 1873 Kuopio – 5. helmikuuta 1928 Helsinki) oli suomalainen oppikoulun opettaja, itsenäisyysaktivisti ja toimittaja. Hän käytti nimimerkkejä "Herman Wuorimaa" ja "Kalle Wiinatsalo".


title: Herman Stenberg

text: Stenbergin vanhemmat olivat varatuomari Karl Petter Stenberg ja Antonia Hedvig Seitz; ja pikkuveli aktivisti Hugo Stenberg. Hän pääsi ylioppilaaksi 1892 Viipurin suomalaisesta klassillisesta lyseosta ja opiskeli sitten Helsingin yliopistossa valmistuen filosofian kandidaatiksi ja maisteriksi 1897. Stenberg oli Karjalaisen osakunnan kuraattori 1908–1912 ja ylioppilaskunnan puheenjohtaja 1910–1911. Hän teki tutkimusmatkan Siperiaan 1898.


title: Herman Stenberg

text: Stenberg oli mukana aktivistien toiminnassa ja oli perustamassa Voimaliittoa 1906. Vuonna 1907 hän oli perustamassa Päivä-nimistä viikkolehteä ja oli sen päätoimittajana vuoteen 1911, jolloin lehti lakkasi ilmestymästä. Myöhemmin hän oli mukana jääkäriliikkeessä.


title: Herman Stenberg

text: Suomen asiainhoitajana hän toimi Kiovassa itsenäistyneessä Ukrainassa 1918 – 1919.


title: Herman Stenberg

text: Stenberg toimi luonnonhistorian opettajana useissa helsinkiläisissä oppikouluissa. Hän oli Karjalan kansalaisliiton sihteeri ja Vapaa Karjala-lehden toimittaja. Stenberg oli viimeksi Joensuun suojeluskuntapiirin valistusohjaajana vuodesta 1924.


title: Eero Ahmavaara

text: Veli Eero Ahmavaara (20. syyskuuta 1915 Oulu – 29. syyskuuta 1961 Helsinki) oli suomalainen virkamies ja varatuomari, joka toimi Rovaniemen kauppalanjohtajana vuosina 1946–1948. Hän oli myös kirjallisuuden suomentaja.


title: Eero Ahmavaara

text: Ahmavaara kirjoitti ylioppilaaksi 1934 ja suoritti ylemmän oikeustutkinnon 1945. Varatuomarin arvon hän sai 1950. Ennen nimitystään Rovaniemen kauppalanjohtajaksi hän oli asianajotoimisto Ahmavaara & Paavolan osakkaana ja Pohjolan Voiman lakimiehenä. Myöhemmin hän oli Oulun Kaupungin Säästöpankin johtaja 1951–1953, Suomen Arkkitehtiliiton lainopillinen asiamies vuodesta 1953 ja Korkeimman oikeuden virkamies 1954–1955. Hän oli puoluekannaltaan kokoomuslainen.


title: Eero Ahmavaara

text: Ahmavaara suomensi muun muassa Agatha Christien, Raymond Chandlerin, Carter Dicksonin ja Rex Stoutin rikosromaaneja, Göran Schildtin romaaneja sekä osia Carl Grimbergin "Kansojen historiasta". Tunnettuja Ahmavaaran suomentamia kirjoja ovat muun muassa Christien "Varjossa auringon alla", "Murhenäytelmä kolmessa näytöksessä" ja "Murha Mesopotamiassa" sekä Chandlerin "Näkemiin, kaunokaiseni" ja "Pitkät jäähyväiset".


title: Eero Ahmavaara

text: Eero Ahmavaara oli poliitikko Arvi Ahmavaaran poika. Eero Ahmavaaran puoliso oli toimittaja Anna-Liisa Rekola, joka oli Jarl Sundqvistin tytär. Ammattiyhdistysjohtaja Pekka Arvi Ahmavaara on heidän poikansa. Ahmavaara kuului Ylitorniolta lähtöisin olevaan Ahmavaaran sukuun, josta on noussut kansallisesti merkittäviä henkilöitä 1800-luvun lopulta lähtien.


title: Dudley Dorival

text: Dudley S. Dorival (s. 1. syyskuuta 1975 Elizabeth, Yhdysvallat) on haitilainen entinen yleisurheilija, joka kilpaili pika-aitajuoksussa. Hän edusti Yhdysvaltoja vuoden 1999 heinäkuuhun saakka, mutta vaihtoi kansalaisuuttaan, sillä hänen molemmat vanhempansa ovat syntyjään haitilaisia. Dorival voitti Yhdysvaltoja edustaessaan hopeaa alle 20-vuotiaiden MM-kisoista 1994 ja pronssia vuoden 1997 universiadeista. Haitin edustajana hän voitti pronssia vuoden 2001 MM-kisoista ja osallistui olympialaisiin kolmesti. Dorivalin paras olympiasijoitus on seitsemäs sija Sydneyn olympialaisista 2000.


title: Lewiston

text: Lewiston viittaa seuraaviin paikkoihin Yhdysvalloissa:


title: Omegapiste

text: Omegapiste on ranskalaisen filosofin ja jesuiittapapin Pierre Teilhard de Chardinin (1881–1955) kehittämä käsite, joka kuvaa kompleksisuuden ja tietoisuuden äärimmäistä tasoa, jota kohti maailmankaikkeus hänen teoriansa mukaan kehittyy. Teilhard kutsui evoluutioteoriaansa kompleksisuuden ja tietoisuuden laiksi; Teilhardin mukaan maailmankaikkeus voi kehittyä lisääntyvän kompleksisuuden ja tietoisuuden suuntaan vain, mikäli sitä vedetään kohti äärimmäisen kompleksisuuden ja tietoisuuden pistettä.


title: Omegapiste

text: Matemaattisen fysiikan professori Frank Tipler sanoo gravitaation romahduksen loppua, kosmologian suurta rysäystä, omegapisteeksi.


title: Hot Chocolate

text:
Hot Chocolate on brittiläinen yhtye joka on perustettu vuonna 1969. Alun perin nimi oli The Hot Chocolate Band. Siihen kuuluvat Errol Brown, Larry Ferguson, Tony Wilson, Brian Saterwhite,
Ian King, Tony Connor, Patrick Olive, Harvey Hinsley, Greg Bannis, Steve Beast, Andy Smith ja Fil Straughan. Yhtyeen tunnetuin kappale on ollut
"You sexy thing", joka julkaistiin vuonna 1975.


Luettelo SM-liigassa jääkiekkoilleista ulkomaalaisista. Tilastot päivitetty kauden 2016–2017 jälkeen.


title: Acrassicauda

text: Acrassicauda on irakilainen thrash metal -yhtye. Yhtye perustettiin Bagdadissa, mutta sen jäsenet pakenivat sodan seurauksena ensin Syyriaan ja sieltä Turkin kautta New Yorkiin.


title: Acrassicauda

text: Yhtye on julkaissut yhden EP:n nimeltä "Only the Dead See the End of the War". EP:n kappaleesta "Garden of Stones" on tehty musiikkivideo ja se on nähtävissä YouTubessa. Esikoisalbumi "Gilgamesh" julkaistiin vuonna 2015.


title: Reaching the Cold 100

text: Reaching The Cold 100 on englantilaisen Peter Green Splinter Group bluesyhtyeen viimeisin levytys vuodelta 2003. Se on varmaa, lämminhenkistä brittiläistä blues-rockia. Peter Stroud, Nigel Watson ja Roger Cotton ovat säveltäneet suurimman osan materiaalista. Levyllä on hidastempoisia blues-sävellyksiä kuten "Needs Must the Devil Drives", hidas Chicago-tyylinen "Spiritual Thief," joka kulkee puoliksi bluesin ja soulin rajamailla sekä hienosti riffitetty "Dangerous Man".


title: Reaching the Cold 100

text: Bonuksena levyltä löytyy mm. Greenin uudelleen lämmittämät "Black Magic Woman", "Green Manalishi" ja "Albatross", jotka kansitekstien mukaan on merkitty akustisiksi versioiksi, mutta joista vain ”Albatross” vaikuttaa soitetun ilman sähköisiä instrumentteja. "Black Magic Woman" lähestyy jopa Santanaa tulkinnallaan. "Green Manalishi" -versio levyllä lienee parasta levytettyä materiaalia kappaleesta. Tämä on lyhyeksi jääneen bändin viimeiseksi jäänyt levytys. Vuoden 2004 alussa Green jätti yllättäen bändin kesken kiertueen ja seuraavan albumien äänitysten ja muutti Ruotsiin.


title: KaDee Strickland

text: Katherine Dee "KaDee" Strickland (s. 14. joulukuuta 1975 Blackshear, Georgia, Yhdysvallat) on yhdysvaltalainen näyttelijä.


title: KaDee Strickland

text: KaDee Strickland syntyi Blackshearin kaupungissa Georgiassa. Hänen virallinen nimensä on Katherine Dee Strickland, mutta häntä alettiin kutsua KaDeeksi. Hänen äitinsä Susan työskenteli sairaanhoitajana ja isä Dee jalkapallovalmentajana ja rehtorina. Strickland kasvoi Pattersonissa Georgiassa.


title: KaDee Strickland

text: Strickland aloitti näyttelemisen lukioaikoinaan. Lukion jälkeen hän alkoi opiskella näyttelemistä University of Arts -yliopistossa Philadelphiassa. Valmistuttuaan hän jatkoi opintojaan New Yorkissa ja muutti sitten Los Angelesiin.


title: KaDee Strickland

text: Strickland sai pienen roolin elokuvasta "Kuudes aisti" vuonna 1999. Hän työskenteli tuolloin avustajana casting-tilaisuuksissa, ja elokuvan ohjaaja M. Night Shyamalan vakuuttui hänestä kuultuaan hänen lukevan vuorosanoja koe-esiintymiseen tulleille näyttelijöille. Samana vuonna Strickland sai sivuosan elokuvasta "Vuosi nuoruudestani" ja esiintyi näytelmässä "A Requiem for Things Past".


title: KaDee Strickland

text: Vuonna 2003 Strickland esiintyi romanttisissa komedioissa "Sinua parempaa" ja "Jotain annettavaa". Seuraavana vuonna hän sai ensimmäisen pääosaroolinsa elokuvasta "". Hän sai lisää mainetta esiinnyttyään kauhuelokuvassa "Kauna". Elokuva perustuu japanilaiseen elokuvaan "Ju-on: Grudge". Strickland sanoi kiinnostuneensa roolista, koska hän pitää itse japanilaisesta kulttuurista.


title: KaDee Strickland

text: Strickland on esittänyt tohtori Charlotte Kingiä televisiosarjassa "Rakkauden anatomia" vuodesta 2007. Hän on esiintynyt myös mm. elokuvissa "American Gangster" ja "Stepfordin naiset". Hän tuki käsikirjoittajien lakkoa vuosina 2007–2008.


title: KaDee Strickland

text: Strickland on naimisissa näyttelijä Jason Behrin kanssa. Pariskunta tapasi Kauna-elokuvan kuvauksissa ja meni naimisiin Ojaissa Kaliforniassa vuonna 2006. Strickland ja Behr ovat molemmat kiinnostuneita japanilaisesta kulttuurista.


title: Käännösalan asiantuntijat

text:
Käännösalan asiantuntijat KAJ ry (ruots. "Översättningsbranschens experter KAJ rf") on kääntäjien, tulkkien ja muiden monikielisen viestinnän asiantuntijoiden ammattijärjestö. Se valvoo jäsentensä etuja, kuten työehtoja ja palkkausta sekä edistää ja kehittää alan koulutusta. Lisäksi järjestö pyrkii kohottamaan ammattikunnan arvostusta.
KAJ on yksi Akavan Erityisalat ry:n 25 jäsenyhdistyksestä.


title: Käännösalan asiantuntijat

text: KAJ aloitti toimintansa Kääntäjien ammattijärjestö -nimellä marraskuussa 1979, kun vuonna 1974 perustettu Diplomikielenkääntäjät ry (DKK ry) ja vuonna 1975 perustettu Virka- ja työsopimussuhteiset kielenkääntäjät ry (VTSK ry) päättivät yhdistyä yhdeksi järjestöksi. Syntyi ammattijärjestö ajamaan kääntäjien ja tulkkien ammatillisia etuja. Kääntäjien ammattijärjestö liittyi Akavan Erityisalojen Keskusliittoon (nykyinen Akavan Erityisalat) vuosien 1979 ja 1980 vaihteessa. Vuonna 2009 järjestö muutti nimensä Käännösalan asiantuntijat KAJ:ksi.


title: Käännösalan asiantuntijat

text: KAJ toimii käännösalan edunvalvojana huolehtien alalla työskentelevien asemasta työelämässä. Sen keskeisiä tavoitteita on etenkin pyrkimys nostaa alan arvostusta ja sitä kautta kääntäjien palkkatasoa.


title: Käännösalan asiantuntijat

text: Edunvalvontaa KAJ hoitaa vaikuttamalla lainsäädännön ja säännösten valmisteluun sekä tukemalla Akavan Erityisaloja työelämän kehittämiseen liittyvissä kysymyksissä. KAJ ja Akavan Erityisalat toimivat yhteistyössä myös muun muassa laatimalla oppaita ja suosituksia jäsenilleen.


title: Käännösalan asiantuntijat

text: KAJ antaa jäsenilleen palkkaneuvontaa ja on yhdessä Akavan Erityisalojen kanssa laatinut vähimmäispalkkasuosituksen yksityisellä sektorilla toimiville kääntäjille. Jäsenille tarkoitettu suositus määrittää vähimmäispalkan vaihteluvälin kolmelle eri vaativuusluokalle.


title: Käännösalan asiantuntijat

text: KAJ on laatinut vuosille 2008–2012 koulutuspoliittisen ohjelman, jossa pohditaan, millaisia kääntäjiä ja tulkkeja tarvitaan ja mitä vaatimuksia työelämä asettaa heille sekä alan koulutukselle tulevaisuudessa.


title: Käännösalan asiantuntijat

text: KAJ:n koulutuspolitiikan tärkeitä kysymyksiä ovat käännöstieteen säilyminen itsenäisenä pääaineena, osaamisen varmistaminen sekä koulutuksen rahoituksen kehittäminen.


title: Käännösalan asiantuntijat

text:
KAJ ry ja Akavan Erityisalat myös tarjoavat jäsenilleen koulutusta, joka tukee toimintaa työelämässä.
KAJ järjestää myös erilaisia käännösalan tapahtumia yhdessä Suomen kääntäjien ja tulkkien liiton (SKTL) sekä Suomen käännöstoimistojen liiton (SKTOL) kanssa, esimerkiksi jokasyksyisen kansainvälisen kääntäjien päivän yhteydessä toteutettavan tapahtuman seminaareineen.


title: Käännösalan asiantuntijat

text: KAJ:n jäsenistä 68 % on suorittanut ylemmän korkeakoulututkinnon. Alemman korkeakouluasteen tutkinnon on suorittanut 28 % jäsenistöstä (mukaan lukien mm. diplomikielenkääntäjät). Muun tasoisia (mm. ulkomailla suoritetut tutkinnot) tutkintoja on 4 %:lla jäsenistä (helmikuu 2008).


title: Käännösalan asiantuntijat

text: KAJ:n jäsenistä 33 % työskentelee kääntäjänä tai tulkkina tai molemmissa tehtävissä. Tyypillisimpiä tehtävänimikkeitä ovat mm. kääntäjä, tulkki, tekninen kirjoittaja ja projektipäällikkö. Lisäksi monet jäsenistä työskentelevät sekä dokumentoinnin ja lokalisoinnin, että viestinnän ja viennin eri tehtävissä.


title: Käännösalan asiantuntijat

text: Jäsenistä 72 % työskentelee yksityisellä sektorilla. Pääasiallisia työllistäjiä yksityisellä sektorilla ovat käännöspalveluja ja kielikoulutusta tarjoavat yritykset mutta myös lokalisointipalveluja ja teknistä dokumentointia ja kirjoittamista tarvitsevat ja tarjoavat yritykset.


title: Käännösalan asiantuntijat

text: Julkishallinto eli valtio ja kunnat työllistää noin 25 % jäsenistä.


title: Käännösalan asiantuntijat

text: KAJ ry:llä on oma jäsenlehtensä Kajawa. Lehti käsittelee KAJ:n jäsenkunnalle keskeisiä yhteiskunnallisia ja työelämän kysymyksiä sekä oman ammattikunnan keskeisiä asioita. Neljä kertaa vuodessa ilmestyvä Kajawa jaetaan kaikille KAJ:n varsinaisille jäsenille sekä tiedotusjäsenille. Jäsenlehteä voi myös lukea KAJ:n nettisivuilla.


title: Matthias Trattnig

text: Matthias Trattnig (s. 22. huhtikuuta 1979 Graz, Itävalta) on itävaltalainen jääkiekkoilija, joka edustaa Erste Bank Eishockey Ligassa pelaavaa EC Salzburgia. Hän on pelipaikaltaan puolustaja, mutta pelannut vuoteen 2009 asti laitahyökkääjän tontilla. Trattnig tunnettiin pelityyliltään voimahyökkääjänä. Hän johti ennen kautta EC Salzburgin seurahistorian kaikkien aikojen runkosarjan ottelu-, piste-, maali- syöttö- ja jäähypörssiä tehtyään yhteensä 460 runkosarjaottelussa tehot 132+248=380 ja kerättyään 831 jäähyminuuttia. Trattnig toimi joukkueen kapteenina vuodet 2011–2013.


title: Matthias Trattnig

text: Trattnig on EC Grazin kasvatti. Hän pelasi joukkueessa ensimmäiset miesten pelinsä jo 16-vuotiaana kaudella 1995–1996, jolloin Trattnig pelasi 17 ottelua Itävallan pääsarjassa tehoin tehden yhden syöttöpisteen. Hän siirtyi seuraavaksi kaudeksi Pohjois-Amerikkaan ja newyorkilaiseen juniorisarjaan NYJHL:ään. Sen jälkeen Trattnig kävi vuodet 1997–2001 Mainen yliopistoa. Hänet valittiin kauden 1997–1998 päätteeksi Hockey Eastin tulokkaiden tähdistökentälliseen. Chicago Blackhawks varasi Trattnigin neljännellä kierroksella 94. pelaajana . Hänestä tuli kaikkien aikojen kolmas NHL:ään varattu itävaltalaispelaaja. Kauden 1998–1999 päätteeksi Trattnig voitti NCAA:n mestaruuden ja kauden 1999–2000 päätteeksi Hockey Eastin mestaruuden.


title: Matthias Trattnig

text: Vuodet 2001–2003 Trattnig pelasi Ruotsissa, Elitserien-joukkue Djurgårdens IF:n riveissä. Sen jälkeen hän pelasi kauden 2003–2004 Saksan DEL-liigan Kassel Huskiesissa, jossa Trattnig voitti joukkueen sisäisen pistepörssin tehoilla 12+19=31. Trattnig palasi kaudeksi 2004–2005 Pohjois-Amerikkaan ja hän siirtyi pelaamaan Columbus Blue Jacketsin organisaatioon. Trattnig ei pelannut kauden aikana NHL:ssä vuoksi, vaan koko kausi eteni AHL-joukkue Syracuse Crunchissa, jossa hän teki 68 runkosarjaottelussa tehot 7+11=18.


title: Matthias Trattnig

text: Kaudeksi 2005–2006 Trattnig palasi kotimaahansa yhdeksän kauden jälkeen ja siirtyi EC Salzburgin joukkueeseen. Hän oli tehoilla 14+40=54 joukkueen paras pistemies ja Erste Bank Eishockey Ligan pistepörssin yhdestoista. Trattnig keräsi myös 125 jäähyminuuttia ja oli jäähypörssin viides. Kaudella 2006–2007 hän teki yhden kauden piste-ennätyksensä tehoilla 28+38=66. Trattnig oli Salzburgin toiseksi paras pistemies Thomas Kochin jälkeen ja sijoittui EBEL:n pistepörssissä yhdeksänneksi. Trattnig jakoi myös koko liigan tehotilaston voiton joukkuetovereidensa Kochin, Dieter Kaltin ja Martin Ulrichin kanssa lukemalla +34. Keväällä 2007 hän voitti Itävallan-mestaruuden. Kaudella 2008–2009 Trattnig oli 23 osumallaan Salzburgin paras maalintekijä ja sijoittui EBEL:n maalipörssissä kahdeksanneksi. Samalla kaudella hän oli 111 minuutillaan jäähypörssin kahdeksas. Trattnig voitti Itävallan-mestaruuden myös vuosina 2008 ja 2010. Hän edusti Salzburgia kaudella 2009–2010 myös Continental Cupissa, joka päättyi voittoon. Tammikuussa 2009 Trattnig teki joukkueen kanssa kolmivuotisen jatkosopimuksen.


title: Matthias Trattnig

text: Kaudella 2010–2011 Trattnig nousi Salzburgin varakapteeniksi ja voitti kauden päätteeksi Itävallan-mestaruuden. Kaudella 2011–2012 hän nousi joukkueen kapteeniksi ja johdatti Salzburgin European Trophyn voittoon. Kauden 2014–2015 päätteeksi Trattnig voitti uransa viidenen Itävallan-mestaruuden.


title: Matthias Trattnig

text: Trattnig edusti Itävaltaa Salt Lake Cityn olympiakisoissa 2002 ja Sotšin olympiakisoissa 2014, joista jälkimmäisessä turnauksessa hän toimi joukkueensa varakapteenina. Trattnig pelasi myös Salt Lake Cityn 2002, Torinon 2006, Vancouverin 2010 ja Sotšin 2014 olympiakisojen karsinnoissa.


title: Matthias Trattnig

text: Trattnig pelasi myös MM-kilpailuissa vuosina 1999, 2000, 2001, 2002, 2003, 2004, 2005, 2007, 2009 ja 2011. Vuoden 2003 turnauksessa hän jakoi Itävallan sisäisen tehotilaston voiton Raimund Divisin kanssa lukemalla +2. Trattnig pelasi myös I-divisioonan MM-kilpailuissa vuosina 2006, 2008 ja 2010, joista kaikki turnaukset päättyivät lohkokultaan. Hän voitti vuoden 2010 turnauksen puolustajien pistepörssin tehoilla 3+6=9, Itävallan sisäisen tehotilaston lukemalla +10 ja Trattnig valittiin turnauksen parhaaksi puolustajaksi. Hän pelasi myös IA-divisioonan MM-kilpailuissa vuonna 2012, jolloin Trattnig voitti hopeaa. Hän toimi Itävallan varakapteenina, valittiin turnauksen parhaaksi puolustajaksi sekä tähdistökentälliseen.


title: Matthias Trattnig

text: Trattnig teki A-maajoukkuedebyyttinsä 16. huhtikuuta 1999 Kiovassa Ukrainaa vastaan. Hän pelasi myös alle 18-vuotiaiden C-sarjan EM-kilpailuissa vuonna 1996.


title: Ken Block

text: Ken Block (s. 21. marraskuuta 1967 Kalifornia, Yhdysvallat) on yhdysvaltalainen rallikuljettaja sekä yksi DC Shoesin perustajista. Block on tunnettu extreme-urheilija ja hän kilpaillut muun muassa lumilautailussa, rullalautailussa, motocrossissa, rallissa ja nykyisin pääosin rallicrossissa.


title: Ken Block

text: Blockin kartturina toimii Alex Gelsomino.


title: Ken Block

text: Ken Block perusti DC Shoesin yhdessä Damon Wayn kanssa vuonna 1994. Kaikki alkoi pienestä yhtiöstä, joka oli keskittynyt myymään urheilukenkiä rullalautailijoille. Ken Block ajatteli, että rullalautailijat tarvitsevat muiden urheilijoiden tavoin erityiset kengät pystyäkseen kilpailemaan korkealla tasolla. Merkki kasvoi ja se myytiin Quiksilverille toukokuussa 2004.


title: Ken Block

text: Vuonna 2005 Ken Block aloitti kansainvälisen ralliuransa Vermont SportsCar -tiimissä. Vermont SportsCar valmisti vuonna 2005 Subaru WRX STi:n, jolla Block voisi kilpailla. Hänen ensimmäinen kisansa tällä kaudella oli Sno*Drift, jossa hän sijoittui seitsemänneksi yleisesti ja viidenneksi N-ryhmäläisten kesken. Vuoden 2005 aikana, Block oli viisi kertaa viiden parhaan joukossa ja tuli kolmanneksi N-ryhmässä. Block oli neljäs Rally America National Championshipissä. Ensimmäisen rallikautensa lopussa Ken Block voitti Rally American vuoden tulokas -palkinnon.


title: Ken Block

text: Vuonna 2010 Block ajoi useita MM-ralleja Ford Focus WRC:llä ja Yhdysvalloissa kisoja Ford Fiestalla. Hän saavutti kaksi MM-pistettä.


title: Ken Block

text: Vuonna 2011 Ken Block ajoi Ruotsin rallin Ford Fiesta RS:llä sijoittuen 14. jääden 16:51,8 minuuttia kärjestä. Rallin voitti Mikko Hirvonen.


title: Joe Bugner

text: József Kreul "Joe" Bugner (13. maaliskuuta 1950 Szőreg, Unkari) on entinen raskaan sarjan nyrkkeilijä, jolla on Unkarin, Yhdistyneen kuningaskunnan ja Australian kolmoiskansalaisuus. Hän hallitsi uransa aikana raskaan sarjan EBU:n mestaruutta kahdesti ja nousi myös Britannian ja Australian liittojen valtakunnalliseksi mestariksi. Lisäksi hän oli haastajana nyrkkeilyn maailmanmestari Muhammad Alia vastaan käydyssä titteliottelussa vuonna 1975, mutta hävisi pisteillä.


title: Joe Bugner

text: Vuonna 1998 Bugner voitti James Smithin ristiriitaisen tunnustuksen saaneessa WBF:n maailmanmestaruusottelussa, mikä teki hänestä 49 vuotta ja 110 päivää vanhana kaikkien aikojen vanhimman raskaan sarjan maailmanmestarin.


title: Billy Gilbert

text: Billy Gilbert (oik. William Gilbert Baron 12. syyskuuta 1894 Louisville, Kentucky – 23. syyskuuta 1971 Hollywood, Kalifornia) oli yhdysvaltalainen näyttelijä ja koomikko. Hänen tavaramerkkinään oli kyky pystyä aivastamaan koska tahansa, ja hän antoikin äänensä Nuhanenälle Disneyn animaatioelokuvassa "Lumikki ja seitsemän kääpiötä" vuonna 1937. Lisäksi hän antoi ääneensä Ville-jättiläiselle Disneyn piirroselokuvaan "Pennitön ja suruton". Hän esiintyi kaikkiaan yli 200 elokuvassa, usein koomisissa luonnerooleissa tai tukemassa Ohukaisen ja Paksukaisen tapaisia tunnetumpia koomikoita. Hän näytteli myös marsalkka Herringin roolin Charles Chaplinin elokuvassa Diktaattori (1940). Gilbertillä on tähti Hollywood Walk of Famella.


title: Alaskanlahti

text: Alaskanlahti () on Pohjois-Amerikan luoteisrannikolla sijaitseva lahti. Se rajautuu pohjoisessa Alaskan etelärannikkoon, lännessä Alaskan niemimaahan ja idässä Alexanderin saaristoon. Merialueen pinta-ala on 1 533 000 neliökilometriä.


title: Alaskanlahti

text: Lahden rantaviiva on kauttaaltaan karua metsää ja vuoristoseutua, ja sen varrella sijaitsee useita jäätiköitä, joista irronneita jäävuoria Alaskanvirta kuljettaa pois. Tunnetuimpia vuoria ovat Chugach, Kenai, Fairweather, ja St. Elias. Lahteen laskevista joista merkittävimpiä ovat Susitna ja Copper. Merialueen satamapaikkakuntia ovat Anchorage, Seward ja Pohjois-Amerikan pohjoisin jäätön satama Valdez. Valdez on Alaskan läpi johtavan öljyputken terminaali. Öljyä on löytynyt Cook Inletin seudulta ja Controller Bayn alta.


title: Alaskanlahti

text: Suuri osa Yhdysvaltain lounais- ja luoteisosien kausittaisista vesi- ja lumisateista on peräisin Alaskanlahdelta.